بەرێوەبەرایەتی گشتی كارەبای سلێمانی لە راگەیەندراوێکدا ئاشکرایکرد، سبەی دانیشتوانی گەڕەکی سەروەری کارەبایان نابێت بەهۆ بەستنی پێوه‌ری زیره‌ك.\nلە راگەیەندراوێکدا بەرێوەبەرایەتی گشتی كارەبای سلێمانی رایگەیاند،" ئاگاداری دانیشتوانی گەڕەکی سەروەری ده‌كه‌ینه‌وە، ئه‌و ماڵانه‌ی ده‌كه‌ونه سه‌ر فیده‌ری (۲۷) سبەینێ یەکشە‌ممه (۱۲/١/٢٠٢٠) پێوه‌ری زیره‌كی كاره‌بایان بۆ ده‌به‌سترێت".\nئاماژەیان بەوەشکردووە،" له كاتژمێر هەشتی به‌یانی بۆ چواری ئێوارە كاره‌بای نیشتمانی و موه‌لیده‌یان نابێت، واتە موەلیدەی ئەهلی سەر ئەو فیدەرە نابێت کار بکەن، ئه‌وه‌ش له پێناو سه‌لامه‌تی گیانی تیمه‌كانی كاره‌با و هاوڵاتیان خۆیان".\nهاوکات ئەوەشیان خستووتەڕوو،"ئاگاداری هاوڵاتیان ئەو ناوچەیە دەکەینەوە کە لە پێناو پاراستنی ئامێرەکارەباییەکان ئێوارە پێش لێدانەوەی کارەبا بۆ یەکەمجار هەموو ئامێرەکارەباییەکانیان بکوژێننەوە و دواتر لەدوای یەک هەڵیان بکەنەوە".\nلەکۆتایی راگەیەنراوەکەشدا جەختیان لەوەکردووتەوە،" داواكاریشین كه هاوكاری تیمه‌كانی به‌ستنی پێوه‌ره‌كه بن بۆ ئه‌وه‌ی كاره‌كان به باشی به‌ڕێوه بچێت و دڵنیاشین كه هاوكار ده‌بن".


Home›هەواڵ›کوردستان›شاندێکی هەرێم بە سەرۆکایەتی وەزیری دارایی بەرەو بەغدا بەڕێکەوت\nوێنەی وەفدەکە پێش چوونی بۆ بەغدا\nکەمێک پیش ئێستا شاندی تەکنیکی حکومەتی هەرێمی کوردستان بەسەرۆکایەتی وەزیری دارایی و ئابووری بەرەو بەغدا بەڕێکەوتن، لەگەڵ بڕیار بەدەستانی حکومەتی ناوەند کۆدەبنەوە .\nئاوات جەناب نوری وەزیری دارایی هەرێم بە SNNی راگەیاند “سبەینێ لەگەڵ وەزیری دارایی عێراق کۆدەبینەوە و کۆبوونەوەکان بەردەوامدەبن لەگەڵ وەفدی حکومەتی عێراق”.\nسەرچاوەیەک لەئەنجوومەنی وەزیرانی هەرێم بە SNNی ڕاگەیاند “شاندی تەکنیکی حکومەتی هەرێمی کوردستان بەسەرۆکایەتی ئاوات شێخ جەناب وەزیری دارایی و سکرتێری ئەنجوومەنی وەزیران، بەڕێوەبەری گشتی دیوانی ئەنجوومەن بەرەو بەغدا بەڕێکەوتوون”.\nسەرچاوەکە وتیشی: “شاندەکە بۆ گفتوگۆکردن لەسەر پرسە داراییەکانی نێوان هەرێم و بەغدا چوون و بڕیارە دوای ئەو شاندەش شاندی باڵای حکومەتی هەرێمی کوردستان بەسەرۆکایەتی قوباد تاڵەبانی جێگری سەرۆکی حکومەت بچێتە بەغدا.\nئاماژەی بەوەشکرد ئەو شاندەی ئەمشەو رۆیشتوون بۆ ئەوەیە دەست بە گفتوگۆ بکەن لەسەر رادەستکردنی نەوت و داهاتی خاڵە سنوورییەکان و ناردنی شایستە دراییەکانی هەرێمی کوردستان.\nهەر یەکە لە خالید شوانی، وەزیری هەرێم بۆ کاروباری بەغدا و عەبدولحەکیم خەسرۆ، سەرۆکی فەرمانگەی هەماهەنگی و بەدواداچوون لە حکومەتی هەرێمی کوردستان ئەندامی شاندەکەن. بڕیارە لەگەڵ حکومەتی عێراق لەبارەی ناردنی 320 ملیار دینارەکە، بودجەی ساڵی 2021 و گفتوگۆ بکەن.\nدژی دواکەوتنی مووچەکانیان مامۆستایان و فەرمانبەرانى ڕانیه گردبوونەوە\nئه‌حمه‌د یاسین ئه‌ستێره كورده‌كه‌ی هه‌ڵژارده‌ی عێراق یه‌كه‌م راهێنانی به كۆمه‌ڵی له سوید ئه‌نجامدا


لوتکەی کۆنفرانسی بەرگریی لە ژینگە.. زاهیر باهیر – Dengekan\nلوتکەی کۆنفرانسی بەرگریی لە ژینگە.. زاهیر باهیر\nbyZahir Bahir\tOctober 30, 2021\tGeneral\nبڕیارە ڕۆژی 1شەمە، 31/10/2021 ، بۆ ماوەی 10 ڕۆژ کۆنفرانسێك لە شاری گڵاسگۆی سکۆتلەندە لەسەر پرسی ژینگە و باشکردنی، بگیرێت. لەم کۆنفرانسەدا وا خەمڵێنراوە کە 124 وڵات بە سەرۆك و دەستوپێوەندەکانیان و بزنسمانە گەورەکانیانەوە کە هەر هەمووی دەگاتە نزیکەی 30 هەزار کەس بریارە بەشداری بکەن. هاوکاتیش پێشبینی ئەوەش دەکرێت کە زیاتر لە 100 هەزار کەس لەوێ پرۆتێست بکەن .\nبەڵام ئایا ئەم کۆنفرانسە هیوابەخشە؟\nئەزموونەکانی ژیان لە سای دەوڵەت و ئیدارەکەیی و بزنس و بزنسمانەگەورەکاندا، تا ئێستا ئەوە پشتڕاستدەکەنەوە کە هەتا دەوڵەت و بزنس و بزنسمان و سامانداران هەبن هەرگیز کێشەی ژینگە نەك هەر چاك ناکرێت بەڵکو خراپتریش دەبێت.\nبزنس و دەوڵەت و ژینگە دوو هێڵی تەریبین بە یەك و هەرگیز بەیەکدی ناگەن ، هەر یەکەشیان دەکرێت ، لە سەر حسابی ئەوی تریان گەشە بکات. بزنس ژینگە دادەڕزێنێی و ڕوتکردنەوە و برسیبوونی خەڵکانی کە لەسەر ئەو ژینگەیە هەن، ئەركێتی و لە ئەستۆی دەگرێت.\nئەوەی کە لەو 10 ڕۆژەدا ڕوودەدات نۆشکردنی خواردنەوەی نایاب و خواردنی بەلەزەت و دەمەتەقێی نێوان تاوانبار و خۆێنمژ و شەڕهەڵگیرسێنەر و بکوژ و برسیهێنەرەکانن، نەك بنەبڕکردنی کێشەی ژینگە . لە باشترین حاڵەتدا ئەوان تەنها دەیانەوێت کە هاوسەنگییەك لە نێوانی بزنس و تەماحی بزنس و ژینگەدا بکەن و دابنێن، ئەویش لەبەر خاتری بەردەوامبوونی زوڵم و زۆر و پاوانەکردنی دونیا و کەڵەکەکردنی زیاتری سەرمایە .\nلە نێو ئەو سەرۆکانەی کە بەشداریناکەن لەم کۆنفراسەدا سەرۆکی چین و سەرۆکی روسیایە ، کە هەردوو وڵات کارایی گرنگیان هەیە لەسەر پیسکردنی ژینگە. چین لە سەدا 27 ی دانەوەی غازی دووەم ئۆکسیدی کاربۆنی دونیا پێكدەهێنێت کە دوو ئەوەندەی دروستکردنی ئەو غازەیە کە لە لایەن ئەمەریکاوەیە و چوارقاتیش هیندستان.\nزۆرێك لە سەرۆکی بانقە گەورەکان و کۆمپانیا زەبەلاحەکان و خەڵکە ساماندارەکان بەشداری دەکەن . کە لەوانە ، هەر بۆ نموونە ؛ سەرۆکی بانقی جیهانی، David Malpass ، کە لە ساڵی 2016 دا لە ئیدارەکەی ترامپ-دا دەستبەکار بووە، بەشداردەبیت . ئەم کابرایە پێش ئەوەی کە دۆناڵد ترامپی ئەنتی ژینگە لە ساڵی 2019 دا هەڵیبژێرێت بۆ سەرۆکی بانقەکە، خۆی دژ بە ڕیفۆرم بوو لە ژینگەدا. دەیڤد لە ساڵی 2020 دا بە گوێرەی راپۆرتەکان ، ئەو نکوڵی لەوەدەکرد کە گەرمی جیهان [ گڵؤبەڵ وەرمینگ، global warming ] دەستکردی پیاو بێت [ مەبەستی ئەوەیە کە خۆی و ئەوانی دیکە سوچێکیان نییە لە خراپبوونی بارودۆخی ژینگەدا]. هاوکاتیش بە گوێرەی ڕاپۆرتێکی دیکە بانقی جیهانی لە ئێستادا هاوکاری و یارمەتی ئەندەنوسیا دەکات لە پرۆژەی زیاتری fossil fuel لەو وڵاتەدا .\nهەر بە تەنها ئەو کابرایە نییە کە ئەم راگەیاندنانە دەدات و بە عەمەلیش کار لەسەر وێرانکردنی زیاتری ژینگە و دانیشتوانەکەی دەکات. زۆربەی زۆری سەرۆکی کۆمپانیاکانی دیکە و گەلێكیش لە سیاسییەکان و بازرگانەکانیش هەمان ڕاو بۆچوونیان هەیە . جا ئایا دەکرێت لە کۆنفرانسێكدا کە بۆ خاوێنکردنەوەی ژینگە تەرخان کرابێت ، کە ئەمانە پلاندانەر و چاککەری بن ، چاوەڕوانی یاخود هیوایەکی باشی لێبکرێت ؟ من بەش بەحاڵی خۆم زۆر بێ ئومێدم، هەر زۆریش.\nPrevious سێ کتێبی نوێی ستیڤان شەمزینی بڵاوبوونەوە\nNext تیرۆریستە دڕندەکانی داعش بە ئاشکرا لە چیای قەرەچوغ دا شوێنیان بۆ دابین کراوە!.. ٢١-١٠-٢٠٢١


یەکەی داواکاریی ئۆنلاین ڕێگە بە گواستنەوەی دیجیتاڵی داواکرییەکانی REAG/GARP و داوای ZIRF بۆ ناوەندە تۆمارکراوەکانی ڕاوێژکاریی گەڕانەوە دەدات. هەر نووسینگەیەکی ڕێگەپێدراوی REAG/GARP یان ZIRF لە ئەڵمانیا دەتوانێ تۆماری بکات.\nهاوکاریی گەشتی گەڕانەوەی کۆچبەر بە پارەی خۆی\n" هاوکاریی گەشتی گەڕانەوەی کۆچبەر بە پارەی خۆی " (بەشێوەی فەرمی SMAP) پڕۆگڕامێکە بۆ پشتیوانیی گەڕانەوەی خۆبەخشانەی ئەو کەسانەی کە ناتوانن لەڕێگەی پڕۆگڕامی REAG/GARP پشتیوانیی دارایی بکرێن. بۆ ئەو کەسانەی کە شیاو نین، لەسەر داوای ڕێکخراوی نێودەوڵەتیی کۆچبەران (IOM) دەتوانێ لەڕێگەی " هاوکاریی گەشتی گەڕانەوەی کۆچبەر بە پارەی خۆی" پیشنیاری گرتنەوەی دووانە و هاوبەش بکات. جگە لە تێچووی تیگتەکە، تێچوویەکانی لێکدانەوە و بەڕێوەبەرایەتیش دەگرێتەوە. ئەم تێچوویانە بەشێک لە پشتیوانیی دارایی REAG/GARP نین و لەڕێگیە پڕۆگڕامەکەوە پشتیوانیی دارایی ناکرێن.


10:52 - 28/11/2020 274 جار خوێندراوەتەوە\nئیوارەی ئەمڕۆ، بە ئامادەبوونی پارێزگاری سلێمانی و سەرۆکی زانکۆی سلێمانی و نەقیبی هونەرمەندانی کوردستان و بەڕێوەبەری چاپخانەی کارۆ و دەستەیەک لە نووسەران و هونەرمەندانی کورد، لە مەراسیمێکی گەورەو فراواندا، خەڵاتی دووەمی کارۆ بەخشرایە ئەحمەد محەمەد ئیسماعیل. خەڵاتەکەش لەلایەن شاعیر و ڕۆماننووس ماردین ئیبراهیم بەخشرایە ئەو چیرۆکنووس و وەرگێڕە.\nعەتا مەحمود، بەڕێوەبەری جاپخانەی کارۆ، هێمای بۆ ئەوە کرد، هەڵبژاردنی ئەم نووسەرە گەنجە بۆ بەخشینی خەڵاتەکە، وەک پێزانینی دوو نەوەیە، لە ئەدەبیاتی کوردیی. نەوەی ڕابردوو، کە مامۆستا ئەحمەد محەمەد ئیسماعیل هەڵبژێراوە. نەوەی نوێ، کە ماردین ئیبراهیمە.\nلە مەراسیمەکە، جگە لە عەتا مەحمود بەڕێوەبەری گشتی خەڵاتی کارۆ، هەریەک لە پارێزگاری سلێمانی و د.مارف عومەر گوڵ و شەفیقی حاجی خدر و چەند کەسێکی تر، وتەیان پێشکەشکرد. دەستخۆشی هەڵبژاردنی ئەم نووسەرەیان کرد بۆ خەڵاتی ئەمساڵی کارۆ. پارێزگاری سلێمانی دەستخۆشی لە چاپخانەی کارۆ کرد، کە هەمیشە پشتیوانی نووسەران و هونەرمەندانی کوردە، لە چاپکردنی بەرهەمەکانیاندا.\nد، مارف عومەر گوڵ، یەکێ لەئەندامانی لیژنەی هەڵبژاردنی کاندیدی ئەمساڵی خەڵاتی کارۆ، لە وتەیەکدا هێمای بۆ کاریگەریی و دەوڵەمەندی ئەزموونی ئەحمەد محەمەد ئیسماعیل کرد، لە بواری چیرۆکنووسین و وەرگێراندا. بەتایبەتیش ئەو بەرهەمانەی هەڵیدەبژێرێت و دەیانکاتە کوردیی، بەرهەمی دانسقە و گرنگن، بۆ ئەدەبیاتی کوردیی.\nبڕیارە، ساڵانە، کارۆ خەڵاتێکی نموونەیی بە نووسەرێکی کورد ببەخشێت و یەکێ لە بەرهەمەکانی ئەو نووسەرە چاپ و بڵاوبکاتەوە.\nخەڵاتی یەکەمی کارۆ، بەخشرایە فاتیح عیزەدین-شاعیر، وەک یەکێ لە دەنگە جیاواز و فەرامۆشکراوەکانی ئەدەبیاتی کوردیی. خەڵاتی ئەمساڵیش، بەخشرایە ئەحمەد محەمەد ئیسماعیل، وەرگێڕ و چیرۆکنووسی پڕ بەرهەمی کورد، کە نزیکەی ٥٠ کتێبی چاپکراوی هەیە و بەشێکی زۆری بەرهەمەکانی یەشار کەمال و نازم حیکمەتی کردووە بە کوردیی. ئەمە جگە لە چەندین کۆمەڵە چیرۆک و ڕۆمانی بە زمانی کوردیی نووسیووە.\nلیژنەی هەڵبژاردنی خەڵاتی ئەمساڵی کارۆ، بریتیبوون لە: (بەختیار عەلی، مارف عومەر گوڵ، بەیان سەلمان) بەڕێوەبەری گشتی خەڵاتی کارۆ، عەتا مەحمود. هەر ساڵە و بۆ دەستنیشانکردنی کاندیدی خەلاتی کارۆ، لیژنەیەکی سێ کەسی نووسەرێک، لە شارێکی کوردستان هەڵدەبژێرن بۆ بەخشینی خەڵاتی کارۆی ساڵ .


جوڵەکانی ئەم دواییەی دیکتیۆ | kurditgroup\nجوڵەکانی ئەم دواییەی دیکتیۆ\nکراوەیە ( ۔76۔ )\nلێرە بەردەوام ئەبین لەسەر باس و خواسەکانی دیکتیۆ. لەگەڵ پێشنیار و شرۆڤەکانی ئێوە من خەریکی ئامادەکردنی ڕێبەرێکم بۆی. بۆیە ڕاو بۆچونەکانتان وون نابێت.\n1 / Qezwan\nكاك هیوای خۆشەویست سڵاو\nئەمن پێم وایە ئەگەر هەر یەك لە برادەران فەرهەنگێك هەڵبژێرن و تێیبخەن بە مانگێك كەمتر كاری تەواو دەبێت . چۆن نووسینی وشەی ئینگلیزی لە فەرهەنگی pdf كۆپی پەستە و تەنانەت دەمێنێتە نووسینی مانای كوردی ( هەركەس فەرهەنگێگ هەڵبژێرێت ) ئەمن خەریكم فەرهەنگی یاسا تەواو دەكەم بەڵام زۆر جار كە وشەیێك لە dicto مانا دەكەم لە یاسا وشەكەی من قبوول نكراوە ( بە رەنگی سەوز نیە ) . هەر وشە لە هەر فەرهەنگێكی زانستی ماناكەی جیاوازە نابێ مانا باوەكان هەڵبژێرین .\nکاکە قەزوان لە چەن مانگی ڕابردوودا تەنها وابزانم 6 دانەم قەبوڵ کردوە. هیوادارم هاوڕێیان تێبینیەکەت ببینن. پێشنیار بکەین (دیسان) بەردە بەڵکە بتوانێ drop down ێک یان خانەیەک بۆ وەرگێڕانەکە (بۆ دانانی سەرچاوە)؟\nدیسان کێشەی بەڕێوەبردن و نەبوونی ڕێبەرەکەیە. دڵنیابە لە کۆبونەوە باسی ئەکەم ئەگەر کرا :) یان ئەگەر خۆت ئامادە بویت باسی بکە.\nكاكە هیوای بەرێز و خۆشەویست براستی زۆر دەژوار و سەخت و زەحمەتە كە كەسێك گشتی فەرهەنگەكە بەرێوەبوات و هەر وشەیێكی ناردراوە پێداچوونەوی بۆ ئەنجام بدات . ئەمن خۆم لە فەرهەنگی قانوون بە قەلەمی " د . نوری تاڵەبانی " سوود وەر دەگرم بەڵام لە ٥٠ وشە ٤ یان ٧ وشەی سەبت دەبێت .\nكاكە هیوای بەرێز فەرهەنگی قانوون بۆ من ، برادەرانی تریش فەرهەنگێكی تر بگرنە ئەستۆ و بەرێوەی بون ئەتر بەرێوەبری ئاسان دەبێت .\nكێشە لێرەیە كە كاتێك ئەمن body وەر دەگێرم لە یاسا دەبێتە : دەستە ، تەرم -لاشە [میت جسد ] ، ئەنجومەن ، بەڵام لە فەرهەنگێكی تر مانایێكی تری شایەد بێت : تەن ، جستە ... دەی ئێستا بەرێوە بەری گشتی دەبێ لە كام فەرهەنگ شارەزایی بێت ؟\nلە كۆتایی بەرێوەبرانی ئەم بەشە زۆر بكەن و هەر كەس فەرهەنگێك لە ئەستۆ بگرێت و لە هەفتەیێك تەواوی بكات . وەڵاهی نازانم خۆ گاز گرتن لە مڵی شێر نیە !\n4 / Kurdish EAgle\nکاک قەزوان بە تەنها کەسێک فەرهەنگەکە بەڕێوەنابات ،Translator دەسەڵاتی وەرگرتن و زیادکردنی وەرگێڕان و ناردنی وەرگێڕانی نوێیە بۆ بنکەدراوەکە (ئەگەر پێویست بێت) ،بەڵام کێشەکە ئەوەیە بۆ نموونە من بە تەنیا تاقەتی ئەوەم نییە پێداچوونەوە بۆ ئەو 1490 وەرگێڕانە بکەم کە چاوەڕێی پێداچوونەوەن ،بەڵکو دەبێ سەرپەرشتیارێکی گشتی تیمی وەرگێران بوونی هەبێت ،تا ئەو ژوانی چالاکییەکان ڕێکبخات ،دەڵێ بڕوا تۆ و قەزوان پێداچوونەوە بۆ ئەوانە بکەن کە چاوەڕێی پێداچوونەوەن ،بەمجۆرە دەتوانرێ وەکو تیم کار بکرێ ،ئەگەر نا ئەم کارە گەورەیەی کە تا ئێستا %٨ ــمان تەواو کردووە ،دەبێتە ڕۆمان !\nكاكە هەڵۆی ئازیز راستە بە تەواوی لەگەڵتانام ، بەڵام من مەبەستم ئەمەیە كە هەر كەس كە باور و دەڵنیایتان پێی هەیە بە ئارزووی خۆی فەرهەنگێك هەلبژێرێت ، ئێوەیش بیكەن بە سەر پەرەشتیاری كارەكانی خۆی " ئەگەر وا نەبێت بەخۆا هەر فەرمایشەكانی جەنابتانە ، دەبێتە ڕۆمان " . ئەمن بە ٣٠ : ٤ كات ٤٠ پەرەم ماوەه لە فەرهەنگی ٣٢٠ پەرەیی قانوون ئەویش تەواو بەم دەچمە سەر فەرهەنگێكی تر ." شیر بۆ خۆم نادۆشم " بەڵام تا ئێستا كارێكمان بە تەواوی نكردوە . زۆرم وت با ئەمەیش بڵێم : كاتێك كە تۆرێكی كۆمەڵایەتیم دروست كرد ١٥ برێوە بەری بوو لە بەر ئەوە كەس كێشەمان لە ئاسایش بۆ دروست نەكات ئەو ١٥ نەفەرە وای لێهات بوو بە ٨٠٠ ئەندامی تۆر كە گشتی بە پێی یاسا كاریان دەكرد . و یارمەتی كەسێكیان دەدا كە بۆ هیچ كەس ناسراو نەبوو . بین لە مێشی هەنگوین فێر بین گشتی بەرێوەبەری هەنگوینی خۆیەتی تا شانە هەنگوینەكە پر دەكەن . ئەو گشتە سەرچاوە pdf_ەمان هەیە لە فەرهەنگ بەڵام حیفە هەر وا بمێنێتەوە .\nلە گەڵ رێزمدا -یەكەمین مێش هەنگوینی dicto\n6 / زمانیار\nمەسەلەکە ئەوە نییە کاك قەزوان ئێوە باستان کردووە. تەنانەت ئەگەر ٨٠٠ بەڕێوەبەریش دابنێین نەك ڕۆمان، دەبێتە چێشتی مجێور و هیچ یاسا و ڕێسایەکی ڕێنووس و زمانەوانی و بەتایبەت فەرهەنگنووسی ڕەچاو ناکرێت و هەرکەس بە گەزی خۆی دەیپێوێت و ئەوکات، نەك دڵخۆش نابین بە ئەنجامەکەی، بگرە لەوانەیە هەزار داخ و ئەفسووسیش بخۆین کە بریا هەر نەمانکردایە!!! ئەو کاتە ئیتر لەژێر کۆنترۆڵیش دەردەچێت!\nدەستخۆشی لە کاك هیوا دەکەم، بەهەرحاڵ چەند ڕێنمایی و ڕێوشوێنێکمان هەر پێویستە تا پێڕەوی بکەین لەم پرۆژەیەدا، گەرچی خۆبەخشیش بێت!\n7 / Qezwan\nهاورێیان ئەمن ئومرۆ تاكە وشەكانی فەرهەنگی قانوونی(عەرەبی- كوردی- فرەنسی -ئینگلیزی) دكتۆر نوری تاڵەبانیم ، تەواو كرد . كاتی ترخاندن كەمتر لە ٥ كاتژمێر.\nدیسان عەرز دەكەم سەرپەرشتیار لابوەن بەڵام بەرێوەبرانی فەرهەنگەكان كە ئەشێ لە نێو DICTO بنووسرێت زیادی بكەن (گاندی)\n8 / Zandy\nلەڕاستیدا ئەم جۆرە پرۆژانە پێوسیتە پیش دەستپێکردنیان کۆبوونەوە بکرێت و پلان بۆ کارەکان دابنرێت، ئەگەر لەفەرهەنگی ترەوە وەرگێڕانەکان ئەنجامبدرێن ناکرێ، بەپێی ئارەزووی خۆت هەر جارەوە لە پیتێکەوە بکەویتە وەرگێڕان، چونکە دووبارە بوونەوە ڕوودەدات.\nکاکە قەزوان@ بەم زووانە سەرپرشتیاری کارەکان بۆ خۆی پلان دادەرێژێت بۆ چۆنیەتی تەواوکردنی کارەکان، ئەگەر ئارام بگرن چەند رۆژێکی تر.\nهیوادارم بۆ هەنگاوەکانی ئاییندە، دەستنەکرێت بە کارەکان تا لە کۆبونەوەیەکدا ، سەرپەرشتیاری و تیمی بۆ دیاری ئەکرێت.\n9 / Umedkurd\nئەرێ ئەگەر وشەیەکی هەڵەم زیاد کردبێ (هەڵدەکەوێ)، چۆن دەتوانم رەشی بکەمەوە؟\n10 / Kurdish EAgle\nدەستەی پێداچوونەوە چاکی دەکەن ،دەستخۆش\n11 / Kurdstudent\nکاک هیوا سڵاو\nناکرێت وەک پێشوو ئەوەی دوا پەیام لێرە دەنوسێت لە پەرەی سەرەکی kurditgroup وەک سەردێڕێک دەرکەوێت ، زۆر کەس ئەم پەیامانەی لێرە دەنوسرێت لەسەر دیکتیۆ\nنابینێت ، هەستەکەم گەر وا بکرێت خەلکانی زیاتر بۆ دیکتیۆ پەیدا دەبن تا وەربگێڕن . لەگەڵ سوپاسدا.\n12 / Kurdstudent\nئەرێ بەڕێزان نەبێت بە خۆهەڵکێشان من چالاکی باشم هەیە لەم فەرهەنگەدا خێرەو مەنێک نیە دوو ئەستێرەش با بەئێمە ، خێرتان دەگا دوو سێ ئەستێرەش بگرنە ئێمە....\nقوتابی/خوێندکار/فێرخواز :) ی کورد گیان، ئەیگەیەنمە بەردەی بەڕێز.\nبۆ ئەستێرەکانت چالاکیەکانی دیکتیۆت هی ئەوبەر جادەیە :) ئەستێرەکانت لەگەڵ کەمی چالاکیەکانت وابزانم دا ئەبەزێت، بەردێک بگرە بەردەقانی گوێ ناداتێ :)\nناکاتە ڕووسوربون: بەڵێ وایە ڕووسووربوونە بەڵام بۆخۆی دۆخێکی هەیە.\nناڵێی وەڵا بۆیاخم بەرکەوت بڵەشم کرد، ئەڵێی کچێکی چاوو برۆ ڕەش ماچی کردم بڵەشم کرد = **سووربوومەوە** = ڕووم سووربووەوە =! ماچی کردم ڕووسوربومەوە.\nڕووسووربون واتە شتێکی وەک chin up و head held high و ئەوشتانە ئەکات :)\n14 / Kurdish EAgle\nڕووسووربوون من زیادم کرد کاک هیوا ،وەکو چاوگێک\nسووربوونیش تەواوە ،بەڵام بۆ ئەوەی کە لە ڕستەدا نازانم پێشتریش بە کاک سەفینم وت بەڵام ئەو وتی جارێ با وەرگێڕانی سەد هەزار وشەکە تەواوبێت ئەنجا.\n15 / Kurdish EAgle\n٩٠٠٠ ــمان تێپەڕدا :)\nهیوام وایە بەمجۆرە هەر گەرم و گوڕ بمێنین.\nدەستخۆش كاك هەڵۆی گیان . دیكتۆ دەنگ و رەنگ و وشەی هەموو كوردانە ! دەمێنت .\nکاك هیوا ڕووسووربوون، هەر بەو مانایە دێت کە جەنابتان باستان کردووە لە بۆچوونی ١٣دا، واتە (chin up و head held high)؛ بەکوردییەکەشی دەکرێت بڵێین: سەرفرازبوون، بۆ نموونە کە دەڵێین "ڕووسوور بیت!" یانی "سەرفراز بیت!" وهتد... بەڵام پێم وایە (blush) دەبێت بە "سوور دەبێتەوە" یان "تەریق دەبێتەوە" لێكبدرێتەوە؛ بۆ نموونە "کاك قەزوان لەشەرماندا سوور بۆوە."\nDevelop a pink tinge in the face from embarrassment or shame: she blushed at the unexpected compliment\n18 / Kurdish EAgle\nکاک زمانیار بەڕێزتان وەکو شارەزاتر لە زمانەکە ،من پێم باشە چاوێک بکەی لە بەشی (ئەو وەرگێڕانانەی چاوەڕێی پێداچوونەوەن) لە دیکتیۆ چونکە هاومانا زۆر دانراوە.\nلایکێک بۆ تۆ کاک قەزوانی ئازیز.\n19 / Kurdish EAgle\nتۆ سەیری ئەم عەکسییە.\nBullet = گوللە\nجا لە دیکتیۆ ناچارین بە (گولە) بینووسین ،واتا بە یەک ( ل ) چونکە کە کردمان بە دوو دانە دەبێ وشەی (ئەڵا) واتا "للە" شەدە و تەرتیباتەکەی بۆ زیاد دەبێ. ئێ خۆ فیشەکەیش نانووسم :) کاک بەردە بەقوربان شتێک بکە.\n20 / Umedkurd\nمن تێناگەم بۆ دەبێ بە یەک 'ل' بنووسرێ لە کاتێکدا دوو 'ل'ێی هەن وەکوو کوللە (کللو)\nگولە = پیسەکە، ئەم کابرا گولەت دیتووە = ئەم کابرا پیسەکەت دیتووە\nگوللە = فیشەک، وەک : گوللەی وێ کەوت\n21 / حمید صاڵح\nئەوە دیکتیۆم پڕ فیشەککرد، ووشەی " گوللـە " م بۆ زیادکرد.\n22 / Kurdish EAgle\nکاک حەمید زیادکردنی ( ــ ) هەڵەیە و نابێ بوونی هەبێ لە وەرگێڕانەکان.\n23 / حمید صاڵح\nکاك هەڵۆ، من ئەو چارەسەرەم پێیە بۆ کێشەکە. نازانم ئەگەر چارەسەرێکی باشتر هەیە بابیکەین. Bullet بەگشتی مانای گوللـە یە بەڵام لە ئایتیدا مانای خاڵ دەدات. ئەو خاڵانەی کە لە خاڵبەندێكدا بەکاردێن. وەکو ئەوەی لە وۆردا هەیە Bullets and Numbering.\nکاکە بەرد ماندوو نەبیت :)\nبەشی http://dictio.kurditgroup.org/dict/suggestions بەکارهێنانی سەختە.\nپێشنیار: MENU_LOCAL_TASK زیاد بکرێ بۆ نیشاندراوەکان، بۆ نمونە:\n1. وەرگێڕدراوی نوێ\n2. وەرگێڕدراوی دەستکاری کراو\n3. وەرگێڕدراوی دەستکاری کراو و قەبوڵکراو :)\nلانی کەم 1 و 2 ئەکرێ بەس بێت. حەزەکەم بجوڵێم جار جار، بەڵام ئەو لیستە درێژە تۆزێک چاوم تەڵخ ئەکات :)\nدوبارە ماندو نەبیت. بۆیە بە ئاشکرا/ پەبڵیک نوسیم تا ڕای وەرگێڕەکانی تریش بزانین.\nکاک حەمید لە ڕووی ماناوە وەرگێڕانەکەت دروستە ،بەڵام نابێت بەمجۆرە بنووسرێ.\n26 / تێکۆشەر\nکاک حەمید بۆ بەمشێوەیەت نەنووسی، گوللە لەبری گوللـە؟\nکێشە هەیە لە چۆنیەتی دەرکەوتنی لەلای تۆ؟\n27 / تێکۆشەر\nکاک [url=u/kurdish-eagle]Kurdish EAgle[/url] لەوانەیە هەر لەلای تۆ وابێت، هیچ کێشەیەکی نییە لەلای من.\n28 / حمید صاڵح\nکاك تێکۆشەر لای منیش لە دوو شێ کۆمپیوتەر و وێبگەڕ تاقیم کردۆتەوە هەروایە.\nکێشەکە کاك هەڵۆ لەسەرەوە ڕوونی کردۆتەوە ئەگەر بەو کیبۆردە کوردیانەی کە ئێستا لەبەردەستدان لە دیکتیۆدا بنووسیت " للە " ەکە شەددەی عەرەبی دەچێتە سەر. چارەسەرەکەی من بۆئەم کێشەیە ئەوەبوو کە هایفن " - " م لەنێوان لامە کە ی ئەخیر و بزوێنەکەدا بەکارهێنا، بەس کاك هەڵۆ ئەڵێ کاکە تۆ سەرپێچیت کردووە و ئەبێ لەسەر ئەوە 5 دەقە لەسەر یەك پێ بووەستیت. چاوەڕێین خێرۆمەندێك چارەسەرێکی باشتری پێبێت.\n29 / تێکۆشەر\nبەڕاستی نازانم هەڵەکە لەچیدایە، لای من هیچ کێشەیەک نابینم لەوبارەوە. سەیری ئەم وێنەیە بکە کە بارمکردووە.\n30 / تێکۆشەر\nکاک حەمید، وەک کاک هەڵۆش باسی کردووە. نابێت وا بنووسرێت، لەبەرئەوەی کە ئەنجامی گەڕانی گوللە لەگەڵ گوللـە یەک ئەنجام نییە. واتە دوو ووشەی جیاوازن.\nسەبارەت بەم هەمزەیە، ئەوەی لەگەڵ فۆنت و ڤۆڵت کاریکردبێت دەزانێت کێشەکە لە چیدایە، جا باشە تۆ بڵێی بابەت هەبێت لەم ماڵپەڕە باس نەکرابێت؟\nچەند پێخواسێکی وشترپەرست لە ڕێکخراوەی یونیکۆد کە سیاسەتی عەرب پەرستی دەکەن، یاسای( ل + ل + ه ) یان داناوە کە دەبێت هەمزەی لەسەر بێت. بۆ تەواوکردنی ئەم کارە، مایکرۆسۆفتی سەقەت فۆنتێکی سەقەتی داناوە بە ناوی تەهۆما، خودا سەقەتترییان بکات. لەم فۆنتە وا دڕێژراوە کە هاتنی ئەم سێ پیتەوە دبێتە الله بەڵام ئەم یاسایەمان کاتی خۆی لە یونیکۆرددا دانەناوە، چونکە ئەمە تەنها بەڵگەی کەمبینییە.\nAllah ligature at U+FDF2: ﷲ\nبۆیە ئەو کەسانەی بە تەختەکلیلی کۆن دەنووسن، کە shift + h بەکاردەهات ئەم کێشەیە درووست دەکەن. بۆیە داوا لە نووسەر دەکەین تەختەکلیلەکەی نوێ بکاتەوە.\nکاک هیوا، دوایی سەیری پێشنیارەکەی بەڕێزتان دەکەم.\n32 / هیوا\nسوپاس کاکە بەرد.\nهاوڕێیان بەتایبەت بەردەو کاکە هەردی-یوکەی و وەرگێڕانی دیکە\nئەمە بۆ نمونە ماناکانی extension ئەمانەن: پێوەکراو :: درێژکردنەوە :: پێوەکردن :: درێژکردن :: درێژکردنەوە :: کشان :: کشاندن\nباشە بۆ کۆ کراوەی هەر وشەیەک لە کوردی ئێمە "کان" و "ان"مان نیە؟ ناسراو و نەناسراو شاخەکان و شاخان. باشە چی بکەم لەو هەموو وەرگێڕانە؟\nکەی ڕاستە! ئەمرین گیانمان دەر ئەچێت :) یان sەکان لابەرین؟\n33 / Kurdish EAgle\nبەداخەوە کە کاری وەرگێڕان وەکو تیم ناکرێ ،کە ئەمەش کارەکە خاو و ناتەندروست دەکا.\nوە دەگەینە %١٠ ـی فەرهەنگەکە. نە ڕێککەوتنەکان دیارن نە تیمەکە بە تەواوی.\n34 / هیوا\nتێ نەگەشتم کاکە هەڵۆ؟\nسەرۆکی پرۆژەکە کاک هەردی یوکەیە.\nناوی تیمی وەرگێڕ لای کاک هەردی-یوکەیە.\n35 / Kurdish EAgle\nئێ زۆر چاکە ،با کاک هەردی پرۆتۆکۆلێک بۆ وەرگێڕانەکان دانێت ،بۆ نموونە با تەواو بکرێت وەک لەو پەرش و بڵاوییە.\nیان با ئەو وەرگێڕانانەی وەرنەگیراون پێداچوونەوەیان بۆ بکەین (کە ئێستا نزیکەی ١٣٠٠ وەرگێران دەبێت) ،ئیتر بەمجۆرە.\n36 / Hardy_uk\nکاکە ئیگڵ زۆربەی ئەو ووشانەی کە لە بەشی پێداچوونەوەدان هۆکەی دەگەڕێتەوە بۆ پێشێل کردنی ڕێنماییەکان هەندێک لە ووشانە دەبینین کە 5 وەرگێڕانی بۆ کراوە کە هەر پێنجیان هەمان مانا و هەمان ووشەن بۆیە هیوادارم پێش وەرگێڕانی هەر ووشەیەک دڵنیابین کە پێشتر زیاد نەکراوە ... وەکو دەبینین کە ڕۆژانە وەرگێڕی نوێ دەستدەکات بە وەرگێڕان من تەنها چاودێری ئەکەم بۆ ئەوەی بزانم کە چ ئەندامێك ووشەکانی پێویستی بە پێداچوونەوە نیە لە پاشان بە نامەیەکی تایبەت کاک بەردە ئاگادار دەکەم کە ئەم بەڕێزە وەرگێڕانەکانی پێوسی بە پێداچوونەوە ناکات بەو شێوەیەش ووشەکانی بەشی پێداچوونەوە تاڕادەیەک کەمتر دەبنەوە ئەو قورساییەی سەر شانی هەمووانیش کەم دەبێتەوە.بۆ ئەوەی کە دەڵێیت بە هێواشی کارەکان دەڕوات پێموایە تاڕادەیەکی باش کاری تێذا کراوە چونکە ئەگەر بمانەوێت کارەکە ڕێك و پێك دەرچێت ئەبێت تۆزێك ئارام و دان بەخۆداگر بین. هەروەکو دەزانین چونکە کارەکە کارێکی خۆبەخشانەیە ناتوانرێت زۆر لە هیچ کەسێک بکرێت بۆ دەست و بردکردن.کارەکە کارکردنە لەسەر دروستکردنی فەرهەنگێکی کراوە هەر ئەندامەو بە پێی کات و توانای خۆی کاردەکات. کاکە ئیگڵ گیان من لە کاتی نووسینی بابەتدا لە بری ناوی مانگەکان 1 و 2 و 3 دەنووسم ئەگینا خێرا ڕەخنەگرێك پەیدا دەبێت دەڵێ ئەمە نیەو ئەوەیە بڕۆ لە دیکتیۆ گەڕانێک بۆ مانگەکان بکە دەبینیت کە مەبەستم لە چیە؟؟؟ هیوای سەرکەوتن بۆ هەموولایەك\n37 / Kurdish EAgle\nمنیش بە تەواوی لەگەڵتم کاک هەردی ،خۆ منیش ناڵێم هەر هەمووی وەرگیرن ،تەنها بە کوردییەکەی (سافی بکەین) چونکە وەرگێڕانی پوختیشی تێدایە. بەهەرحاڵ هەنگاوی زۆر باش چووینە پێشەوە لە فەرهەنگەکە دەستخۆشی بۆ هەموو ئەوانەی بەشدارن ئەگەر بە وشەیەکیش بێت.\n38 / Hardy_uk\nدەست ئێوەش خۆش کاکە ئیگڵ\nلە بەشی پێداچوونەوە کێشەی مانگەکانمان هەیە لەگەڵ کورتکراوەکان نموونە:\n[b]July[/b] چوار وەرگێڕانی بۆ کراوە[b] گەلاوێژ::مانگی حەوت::پووشپەڕ::تەمموز[/b] نازانم هەر چواریان دانێین یاخوود ؟؟؟؟\nکورتکراوە نموونە[b]: fri[/b] کە کورتکراوەی[b] friday[/b] لە بەشی پێداچوونەوە نووسراوە\n[b] fri [/b] واتە هەینی\nبەڵام من پێم باشە ئەو ووشانەی کە کورتکراوەیان هەیە بەم شێوەیە وەرگێڕین نموونە:\n[b]friday [color=#555555]-[/color][/b][b] fri[/b] : هەینی - کورتکراوەی ڕۆژی هەینی\n[b]United Kingdom [color=#555555]- [/color][/b][b]UK [/b]: شانشینی یەکگرتوو - کورتکراوەی شانشینی یەکگرتوو\nواتە مەبەستەکە لێرەدا ئەوەیە کە پێویست ناکات ئەو ووشانەی کە کورتکراوەیان هەیە دوو وەرگێڕانیان بۆ بکەین.ئەم هەڵانەمان لە [url=http://dictio.kurditgroup.org/dict/correction]correction request[/url] بەرچاو دەکەوێت.\nکێشەیەکی بچووکی تر ئەوەیە کە پیتی (ک) و (ك) ە لەوانەیە ئەم کێشەیان پێشتر لێرە باسکرابێت بەڵام من پێـم باشە کە (ک) لە سەرەتا و ناوەڕاستدا بەکاربێت وە (ك) لە کۆتایدا بەکاربێت:\n(جارێ[b]ک[/b]یان جارێ[b]ك) [/b]([b]ک[/b]ام [b] ک[/b]امیان ) (کا[b]ك [/b]کا[b]ک[/b]ە ئیگڵ).\nوە کێشەی فرمانە لێکدراوەکانیشمان هەیە[b] compound verbs[/b]\nفرمانی لێکدراو:: بەو فرمانانه دەوترێن كه له دوو یان چەند وشە پێك هاتوون. وەک:\n([b]ڕێك[/b] +[b] كەوتن[/b] =[b] ڕێككەوتن[/b])، [b]([/b][b]پێك[/b] + [b]هێنان[/b] =[b] پێكهێنان[/b]).\nئەم فرمانانه ئەگەر له دۆخی چاوگدا بن پێكەوه دەنووسرێن، وەك:\n[b]ڕێكخستن ، شەڕكردن ، كۆڵنەدان ، خەباتكردن ، تاڵانكردن ، تێكدان ، سەربڕین[/b].\nئەگەر له دۆخه جۆربەجۆرەكانی فرمان[b] (ئێستە،ڕابردووی سادە،ڕابردووی گێڕاوەی،ڕابردووی دوور)[/b] بەكار ببرێن بەجیا دەنووسرێن:\n[b]ئێستە:[/b] ڕێك دەخە[b]م [/b] ـ ڕێك دەخە[b]ی [/b] ـ ڕێك دەخ[b]ات [/b] ـ ڕێك دەخه[b]ین [/b] ـ ڕێك دەخە[b]ن[/b].\n[b]ڕابردووی سادە :[/b] ڕێك[b]م[/b] خست ، ڕێك[b]ت[/b] خست ـ ڕێك[b]ی[/b] خست ـ ڕێك[b]مان[/b]خست ـ ڕێک[b]تان[/b] خست ـ ڕێك[b]یان[/b] خست.\n[b]ڕابردووی گێڕاوە :[/b] ڕێك[b]م[/b] خستووه ـ ڕێك[b]ت[/b]خستووه ـ ڕێك[b]ی[/b] خستووه ـ ڕێك[b]مان[/b] خستووه ـ ڕێك[b]تان[/b] خستووه ـ ڕێك[b]یان[/b] خستووه.\n[b]ڕابردووی دوور :[/b] ڕێك[b]م[/b] خستبوو ـ ڕێك[b]ت[/b] خستبوو ـ ڕێك[b]ی[/b] خستبوو ـ ڕێك[b]مان[/b] خستبوو ـ ڕێك[b]تان[/b] خستبوو ـ ڕێك[b]یان[/b]خستبوو.\nئەگەر له دۆخەكانی تردا بن هەروەكوو دۆخی چاوگ پێكەوه دەنووسرێن: پێكهاتن، پێكهاتوو، پێكهاته، پێكهێنراو.سەركەوتن، سەركەوتوو.\nئەگەر ئێوەش پێتان باش ئەوا بەم شێوەیە کاری لەسەر دەکەین.سوپاس بۆ هەمووان\n39 / Kurdish EAgle\nمن لەگەڵم ! سەرنجەکانت تەواوی لەجێی خۆیەتی ،وەکو پێشتر بە کاک بەردەش وت کە ئایا چۆن چارەی ئەوە بکەین لە داهاتوودا بۆ فەرهەنگی ڕستەیی.\nبرادەرانی تری وەرگێڕ دەڵێن چی؟\n40 / هیوا\nکاکە هەردی و هەڵۆ\n1. مانگەکان: مەبەست ئەوەیە هێمای داش [ - ] بەکار بێت بۆ ڕونکردنەوە؟\n۲. لێک دراوەکان:\nا. دۆخی چاوگ لەگەڵتانام\nب. بۆ دۆخەکانی کاتەکانی دیکە: گرفتم لەگەڵ ك هەیە، تۆزێکم پێ چوو تا ئەمەم دۆزیەوە بەڵام من لەو پێنج کەسەی ناو کۆبونەوەکەدا نەبووم دەنا بە منەوە دەبوینە شەش کەس. http://kurditgroup.org/node/1906 [url=http://kurditgroup.org/search/node/%D9%BE%DB%8C%D8%AA%DB%8C%20%DA%A9%20%D9%88%20%D9%83?page=1]دوای گەڕانێکی زۆر[/url]. بۆیە من [ئەڵێم ڕێک ئەخەم]\n۳. disambiguation بابەتێکی گرنگی lexicography یە. تکام وایە لەسەر شێوازێک ڕێک بکەوین. نمونە: degradationواتە [لێک هەڵوەشان (جیۆلۆجی)] هەرچەن بەپێی یاسای ۲.ا ئەبوایە بم نوسیایە [لێک هەڵوەشان] :)\n٤. مەسەلەی ڕستە کاکە هەڵۆ، ئەکرێ لە من هەڵە گەشتبیت، من مەبەستم ئەوەیە کاتێک وەرگێڕانێک ئەکەین، بۆ دروستی وەرگێڕانەکە، هەوڵ بدەین لە مێشکی خۆماندا نمونەیەکی کوردی بۆ بنوسین. خۆ ئەگەر بکرایە نمونەکەش بنوسرایە، ئەوا چاکتر، بەس دڵنیات ئەکەم خاومان ئەکاتەوە. چونکە پڕکردنەوەی یەک خانە ئەگەر ۲٠ چرکە ببات ئەوا بیرکاریانەش دایبنێین ئەوا دوو خانە ٤٠ چرکەی ئەوێت\n۵. بابەتێکی تر لە زەمانی نوحەوە ئەمەوێ باسی بکەم: وشە عەرەبیەکانمان کوا؟ بەڕاستی من لەگەڵ ئەمە نیم. لای هەرکەسێک بڵێیت: دوو کاژێری تر بە ترومبێل دێمە کنت..ئەپڕوقێت لە پێکەنینا :) http://dictio.kurditgroup.org/dictio/hour\n41 / Kurdish EAgle\nمن لەگەڵ پێشنیارەکانی ترتدا هەم کاک هیوا،\nبەڵام بۆ hour ئایا تۆ پێشنیاری سەعات دەکەی؟\nبەڕاستی کاک هیوا من لەگەڵ ئەوەدا نیم ،جا ئەگەر بە پڕوکاندن لە پێکەنینا بێت ،ئەبێ فەرهەنگی کوردی جیاوازییەکی وای نەبێ لەگەڵ عەرەبی و فارسییەکە ،کابرا ڕاهاتووە ڕانەهاتووە کێشەی خۆیەتی کێشەی من نییە ،کێشەی من ئەوەیە ئەو سەد هەزار وشەیە بە کوردی تەواو بێت. کاکە لە فەرهەنگی زکورد ـیش ئەو کێشەیە هەر هەبوو هەندێ برادەر دەیانوت جا خەڵک کوا ڕادێت لەم وشە سەیرانە ؟ وەکو تێپەڕەوشە ،ئێ ئەمە کوردییەکە ئەگەر کوردەکە درکی پێ دەکا دەبێ ڕابێش لەسەری ڕاهاتن چەندە سەختە لەسەر وشەیەک یان دەستەواژەیەکی بێگانە کەمێک ئاسانترە وەک لە وشەیەکی کوردی و زمانی دایك.\n42 / حمید صاڵح\nمنیش هەمان ڕای کاك هەڵۆم هەیە و ئێمە ناکرێت گوێبدەینە ئەوەی خوێنەری کورد لەگەڵ ووشە نوێکاندا ڕاهاتووە یان ڕانەهاتووە، گرنگ ئەوەیە بتوانین بیسەلمێنین بۆ چی فڵانە وەرگێڕان ڕاستتە و ئەوانی تر هەڵەن. لەسەدا ٨٠ ئەو زاراوانەی لە ئایتی و بوارە زانستی یەکانی تردا بەکاردێن کورد نەیبیستوون و لە زمانی کوردیدا بوونیان نی یە.\nبەڕای من زۆر گرنگە لەکاتی وەرگێڕانی hour بۆ کوردی لە جیاوازی نێوان کاژێر و کاتژمێر تێگەیشتبین.\nوشەی کاژێر بەکاردێ بۆ ژماردنی ژمارەی کاتژمێرەکان. بۆ نمونە دەڵێین من ئەمڕۆ ٨ کاژێر کارم کرد،یان ٣ کاژێر خەوتم، بەڵام کاتژمێر بەکاردێت بۆ دیاریکردنی کاتێك بۆ نمونە دەڵێین سبەی کاتژمێر ٨ ی بەیانی دەڕۆم بۆسەر کار. کەواتە بەکورتی و پوختی ئەم دوو یاسایەیە:\nکاتژمێر ........ بۆ دیاری کردنی کات\nکاژێر......... بۆ ژماردنی ژمارەی کاتژمێر\n43 / هیوا\nکاکە هەڵۆ و کاکە حمید، هیوادارم شتەکان تێکەڵ نەکرێن.\nوشەی عەرەبی تەرە کردن زەرەری خۆمانە پێش قازانج. من مەبەستم ئەوە نیە ئەم یان ئەو. مەبەستم ئەوەیە هەردوکیان. گرفتی زکورد زۆر جیاوازە لەوەی من. ئەوەی ئەوان وەرگرتنی وشە بووبێت ئەمەی ئێمە تەرە کردنی وشەیە.\nزمان چەندەها register نازانم کوردیەکەی چیە، ئەوەی من باسی ئەکەم ئەوەیە کە ئەکرێ یەکێکمان لەسەر جادە لە شێخەڵا وا قسەبکەین، بۆ نا. بەڵام خەڵک یەکسەر ئەزانێ کە registerێکت هەیە کە زۆرێک نازانن لە کوێوە هاتوەو پێکەنین دروست ئەکات. ئەگەر لە کۆلێژی زمانی کوردی زانکۆی ... قسە بکەی ئەوا کەس پێ ناکەنێ ئەزانن registerێکی خۆتت هەیەو مەبەستیشتە کوردی پاراو بئاخفی :)\nبرالە، بابای کەرکوکی، هەولێری، کوڕە هەڵەبجەیی وا خەریکە شێت بوە بۆ مانای hour جارێ شەڕی چی لەگەڵ بکەم؟ دڵنیام نوکتەی سایەق(شۆفێر؟لێخوڕ؟) تەکسیەکەتان بیستوە لەسەر مەسەلە (بابەت)ی نادی موەزەفین.\nهیوادارم مەبەستەکەم ڕون بێت، چونکە پێشتر غامز بوو تۆزێک :)\nاخوکم فی اللە :)\n44 / Umedkurd\nدەستتان خۆش و ماندوو نەبن\nدیکتیۆ گەیشتە مریشکە ڕەشەی. ئێستا گشت ١٥٠٠ وشەی هەرە باوی هەڵبژاردەی دەنگی ئامریکای دەخۆ دەگرێ.\nدوو پێشنیاریشم هەن، سپاستان دەکەم ئەگەر ڕەچاوی کەن:\n١- ئەمەیان بچووکە. لە پەڕەی وەرگێڕان، خانەی دەقی (textbox) بەشی کوردی تۆزێک بەرینتر بکرێ، ئێستا ئەگەر وەرگێڕانەکە بە تێروتەسەلی بکرێ جێی نابێتەوە و هەر دەبێ پاش و پێشی پێبکەی بزانی چت نووسیوە\n٢- لە بەشی وەرگێڕانی چەنددانەیی، ئەم وشانەی کە بەرنامە بۆمان هەڵدەبژێرێ، ئەگەر بەپێی ڕێژەی بەکارهێنایان هەڵبژێردرێن زۆر باشتر دەبێ. دەکرێ دەقی ١٠ تا ٢٠ پەرتوکی PDFی ئینگلیزی هەڵبگرێتەوە ناو پەڕگەیەکی دەق (*.txt) و پاشان بە بەرنامەیەکی بچووک بزانی هەر وشەیەی چەند جاران دووپاتە بۆتەوە. جا ئینجا ئەو وشانەی کە زۆرتر دەکارکراون بۆ وەرگێڕان هەڵبژێردرێن. ئێستا وشەی وا پێشان دەدرێن کە ڕەنگە لە زۆرینەی دەقەکاندا تەنیا جارێکیش نەهاتبن و ئەوانەی زۆریش باون (وەک ١٥٠٠ وشەکەی دەنگی ئامریکا) بە وەرنەگێڕاوی دەمێننەوە.\n45 / Kurdish EAgle\nبرادەرانی دیکتیۆ ..\nهیوادارم ئیتر دووبارە هەڵمەتێکی فراوان بکەین و قۆڵی لێ هەڵماڵین، ئەوە مانگی حەوتە و هێشتا ١١،٠٠٠ وەرگێڕانمان هەیە.\n46 / هیوا\nکاکە هەڵۆ ماندوو نەبیت\nئەرێ کاکە چی بکەین لە ناوە "کۆ"کان؟\nهەراوهوریاکان || هەراوهوریایان || هەراوهوریا (کۆ)؟\n47 / Aras\nکۆی ناوێت کاک هیوا.\nهەرا، نائارامیی، ژاوەژاو،\n48 / هیوا\nکاکە ئاراس ئەی: computers\nئەوە تەنها نمونەیەک بوو بەس لەوێ یان ئەبێ بەردە سکریپتەکە دەستکاری کات کە commotions بچێت بۆ commotionیان کێشەیە بەڕاستی، وە ئەبینیت چەندە دوبارە تەرجەمە کراو هەیە..هەڵەیە وایە یان نا؟\nئەوە سڕیمەوە ئەوەیان، ئەو "ڕێبەر"ەم هەر دروست نەکرد!\n49 / Kurdish EAgle\nکاک ئاراس بۆ هەموو وشەیەک (کۆ) ـەیەکی بەرامبەری دەبێت هەبێت لە دیکتیۆ، کاک هیوا وشەکان بە شێوەیەکی ئاسایی بە ئامرازی (ان) دەکرێنە کۆ، ئەو وشانەش کە کۆتاییان بزوێنە بە (کان)، بەڵام ئەگەر بە (ەکان) بیکەن بە کۆ، ئەو دەبێتە ناسراویش.\nئینجا کاک بەردە دەبێ چۆن چارەی کردبێ یان چارەی بکا ئەوەیان نازانم،\nبۆ نموونە، باڵندە، ئەگەر بیکەین بە کۆ: باڵندان. (ئەوە زۆر ناقۆڵایە) بەڵام دەبێ وابێت چونکە:\nئەگەر لە ڕستە بەکار بهێنی دەڵێی: [b]ئەو[/b] باڵندان[b]ە[/b] (ئەو ...ە ئەوە ئامرازی نیشان کردنن.)\nهەندێ وشەش هەیە هیچ کێشەی نییە. وەکو: منداڵ + ان --> [b]منداڵان[/b]\nبەڕاستی لە ڕووی ڕێزمانەوە کەمێک ئاڵۆزە، ئێمە دەبێ بزانین کاک بەردە چۆن چاری دەکا.\n50 / هیوا\nکەم "فەرھەنگ"م دیوە وشە کۆیەکەی لەناودا بێت. بەڵکە ھەموو ناوە تاکەکەت ئەداتێ. کردارەکە قورس نیە بە پێی یاساکانی زیادکردنی پیتی ئێس ئەبێ بۆ تاکەکەی بگەڕێین لە خشتەی وشەکان.\nپێویست ناکا خۆمان بخەینە گێژاوی "ان" و "کان" و "ەکان"ەوە\n51 / Kurdish EAgle\nواتا لە computer و computers هەر "کۆمپیوتەر" دانێین؟\n52 / Qezwan\nكاك هەڵو كاك هیوا سڵاو\nكاتێك كە سكریپتێكی تۆڕێكم وەردەگێڕا بۆ وشەی كۆ ئاوی نوسیبوو :\nجا نازانم لە فەرهەنگە كراوەكە چۆن دەبێت !\n53 / هیوا\nنا کاکە ھەڵۆ\nچەن ڕێگایەکمان ھەیە:\n١. ئەگەر وەک گوگڵ ترانسلەیت. بکەین ئەوا کۆ پێویستە بەبێ کەوانە بەڵام لە کوردی وەک تۆ وتت باشترە ان دانێیب دوایی بگۆڕدرێ بۆ کان ئەگەر ٢٠٦٦ وەرگێڕی موخا کەوتە کار :)\n٢.یان شێوازەکەی کاک قەزوان کە تێکستێکی زۆر دوبارە ئەبێتەوە\n٣.یان ھەر کە\nنیشاندرا لەسەروە نوسرابێت (کۆ) لەژێریشی\n54 / Kurdish EAgle\nدەستتان خۆش بێت کاک هیوا و کاک قەزوان.\nبەڵکو کاک بەردەش وەڵامێکی یەکلاییمان بداتەوە و ئیتر کەمێک چالاک ببینەوە لە دیکتیۆ.\n55 / هیوا\nئەکرێ ئەو "Add a NEW translation to:" ببەیتە سەرەوە یان تۆزێک گەورەتر بێت، بۆ ئەو جۆرە وشانەی لەم وێنەدا هاتوە گرنگە\n56 / Ikaka\n57 / هیوا\nمن ڕام گۆڕی، کۆمێنتی ئەم بەڕێزە lkaka هەق نیە بسڕدرێتەوە، چونکە دیارە [url=http://www.dengekan.info/dengekan/11/1873.html]قالەشێت[/url] کابرایەکی شۆڕشگێڕ بوە لە دەڤەری چەمچەماڵ!\nبەڕێوەبەری پرۆژەی دیکتیۆ، کاک هەردی-یوکەی کە فەقیرە لەبەر سەرقاڵی تەنها مەجالی زیادکردنی ووشەی هەیە کاکە lkakaی بەڕێز. وە بەڕێزیان زیاد لە ٪۱٠ی وشەکانی زیادکردوەو لەسەر ئەوەش بوە بە بەڕێوەبەری پرۆژەکە.\nبە ۲ ساڵ ۱۱٠٠٠ وشە یانی بە ۱٠ سەڵ ۵۵،٠٠٠ وشەو یەک فلسیشی تێ نەچوەو کەسیش خاوەنی نیە! قالە شێتی داماو شتێکی وای پێ بکرایە ئێستا چەمچەماڵ سیلیکۆن ڤالی پێ نەئەگەشت.\nهەموومان قالە شێتین :)\n60 / Bardaqani\nسڵاو و ڕێز لە تۆش\nماندوونەبیت، ئەوە چۆن تاقەتت هەیە ئەوەندە لەسەر ئەم باسە بڕۆیت؟ ئیتر تەواو و بڕایەوە، لەوانەیە هەندێک جار قسەمان ڕەق بێت، بەڵام دڵناسکی کوردیش بێتامی کردووە. هیوادارین ئەو 3 کەسەش بگەڕێنەوە باوەشی شۆڕش، خۆ شوکور کەسمان لەیەکتر نەکوشتووە.\nهیوادارم لەش ساخبن و هەردەم لە خزمەتی وڵاتەکەتاندا بن\n61 / Sia\nمن ئاگام لێ نییە، ئەسڵەن یەک پیتم لەم پڕۆژەیە نەنوسیوە، تەنها وەکو بەکارهێنەر زۆر سوودی لێدەبینم. بەڵام بەهەرحاڵ!\nویستم بپرسم پڕۆژەیەکی زۆر گرنگ هەیە بۆ زۆربەی زمانەکان و بنکەی دراوەکەی بەتایبەت ئینگلزی و ئەڵمانی، بە ڕستە و بە شیکاری وشەکان هەیە. ئایا دەکرێت ئێوە کوردییەکەی بۆ زۆر بکەن؟\nتێبینی بۆ ئەندرۆید بەکاری دەبەم بە دەرهێڵ و بە خۆڕاییشە.\nدەستی ماندووتان دەگوشم.\n62 / Kurdish EAgle\nلە دیکتیۆ ئامار هەیە بڕۆ بزانە ئەمە لە فەرهەنگی بەکارهاتوو و زکوردەوە کراوە، ١١,٤٠٠ وشەیە و لە سایەی زۆری قالەشێتەکان ١٠٠٠ وەرگێران زیاتریش هاتووە و چاوەڕێی پێداچوونەوەیە، هەر ئەوەندەمان پێکراوە کە ئەم کاتە لەناو هەموو کاتی خێزان و خوێندن و سەرقاڵی ڕۆژانەوە دەربێنین و وەکو شێت خەریکی نووسین و وەرگێران و پێداچوونەوە و ڕاستکردنەوە بین.\nئەوپەڕی مەمنوونت دەبم ئەگەر شتێکی باشترت کردووە یان دەیکەی، ئەگەرنا تکایە بە تکا تکات لێت دەکەم لێرە ئەم لەوچە لەوچە مەکە.\n63 / Hemen_7\nباشە بۆ ئەگەر کەسێک بەشان و باڵمانا هەڵبدات پێمان خۆشە بەڵام ئەگەر کەسێک ڕەخنە یا سەرنجێکی هەبێ ئەوا ئاسمانی لێ ئەکەن بە دەنوکی کەو.\nئەوە ڕای ئەو برادەرەیە بزانین تا چەند ڕاستە و تا چەندیش زیادەڕوی تێدایە. بۆ فەرهەنگەکە من دەستخۆشی لەهەموو ئەو کەسانە ئەکەم کە هاوکار بون.\nبۆ توڕەبون و قسەی ڕەقیش ناهەقی ئەو برادەرە ناگرم. بەخوا خەڵمان هەیە زۆر رەق وەڵام یا کۆمێنت ئەنوسن. خۆ ئەمە کفر نیە!!!\n64 / Qezwan\nكاك Lkaka خۆشەویست ئەزانم كوێت ئێشێت و ژاندەكات ، پێویستت بە ماما هەیە. دەستێك كە یارمەتی ئەدات لە لێوێك كە دوعا ئەخوێنێت پاك ترە (شەكسپیێر).\nكاك هێمن بەرێز ڕای ئەو برادەرە لە رووی زانیاریەوە نیە لە رووی ئازموونەوە نیە تەنانەت خۆی ٢ وشەی ئەگەر زیاد كردبێت حەقی پێبدەیت تكایا ! كاتێك تاكێك ئەچێتە كۆمەڵگای ئازادەوە ئەشێ زۆربەی ئەو ئازادیەانەی خۆی لا بوات وبچەسپێت بە ئازادی كۆمەڵ وبریارەكانیان قەبوول بكات(رۆسۆ).ئێمە هەر ئەوەندەمان پێ دەكرێت بەڵام ئەم كابرایە تەنانەت خەریك ناونیتكە لێنانە و قسەی بێوەژنە ٥٠ -٦٠ ساڵەی.\n65 / Sia\nهەندێ موجامل و بەتاڵ لە کاردا، لەملا دەریاندەکەیت لەولاوە دێن!! کاک قەزوان پشتگوێی بخە.\nماوەی پێشووش یەکێ کۆمەڵیک قسەی جنێوی دابوو بە بەردە، منیش چەندم کرد هیچم نەدۆزیەوە، بۆیە دەرم کرد. لە فەیسبووکەوە کاک حامیدی خۆمانی دۆزیبووە، گوایە ئەو ویستویەتی زانیاریمان پێبدات(بە جنێو) بۆیە نازانێت بۆ دەرکراوە و دەیەوێت خزمەت بە کورد و کوردستان جەماوەری بەشەرەف بکات لە سەکۆکە.\nبۆیە ئارەزوو دەکات بگەڕێتەوە ...\nئەوەش بزانە هەر داری بەرزە، بەردی تێئەگیرێ :)\n66 / Karwan-chemist\nسڵاو بەڕێزان دەستان خۆش بێت...\nمن هەتا ئێستا زۆر ووشەم زیاد کردووە بەڵام تا ئێستا هیچی زیاد نەبووە ئەمە هۆی چیە ؟\nبۆ نمونە distort یان seal ، disposal , fulfill , intuition , وە زیاتر لە ٣٠ ووشەی تر نازانم بۆ زیاد نەبوون ئەگەر هەڵەیەکی تێدایە پێم بڵێن با ڕاستی بکەمەوە ئەگەرنا با بە بەلاش خۆم ماندوو نەکەم!\n67 / هیوا\nکاکە [url=http://www.kurditgroup.org/u/karwan-chemist]Karwan-chemist[/url] چاوەڕێی پیاچونەوەن\n68 / BrYaR_HawlerY\nکاک هیوای بەڕێز ئەی چۆن بزانم چەند وشەم وەرگێراوە ؟\n69 / Hemen_7\nدەست خۆش بەڕێز [url=http://www.kurditgroup.org/u/karwan-chemist]Karwan-chemist[/url] هەرکاتێک چویتە ڕیزی ئەوانەی زۆرترین ووشەیان وەرگێڕاوە ئەوکاتە لێرە ئەزانیت چەند ووشەت وەرگێڕاوە.\nبەڵام بێگومان زەحمەتەکانت بە خۆڕایی ناڕوات\n70 / Daykek\nبەئەرک نەبێت پرسیارێکم هەیە؟ وشەکانی دیکتیۆ لە کوێوە وەرگیراون؟ مەبەستم ئە وشانەی کە پێشتر دانراون و بە راندۆم دەتوانرێت وەرگێڕانی بۆ بکرێت. چونکە هەندێک وشە هەیە کە له British & World English - Oxford Dictionaries بۆی دەگەڕێم تیایدا نییە! دوایین نموونە وشەی swelt بوو. چی بکەین باشە کاتێک وشەیەکی وا دێتە بەردەستمان؟ وەک تێبینی بنوسین ئەم وشەیە لەو فەرهەگەدا نییە؟ یان بەڕای ئێوە لە Oxford Dictionaries بەهێزتر هەیە! ئەگەر بەڵێ تکایە ئاماژەی پێبکەن.\nword not found.JPG\n71 / Bardaqani\n72 / هیوا\nhttp://dictio.kurditgroup.org/dict/add/Hypothetic لەبەر ئەوەی ئەمەریکیە، وەک geologic. ئینگلیز ئێژن hypothetical, geological\n73 / Peshawah\nسڵاو هاوڕێیان، دەستان خۆش بێت بۆ ئەو کارە جوانەی کردوتانە.\nمن پرسیارێكم هەیە، ئەگەر کۆمەڵێك ووشەی زۆرت هەبێت نزیکەی ٣٥ هەزار ووشەی ئینگلیزی و وەرگێڕانەکەی و بتەوێت زیادی بکەیت بۆ دیکتیۆ، ئاسانترین ڕێگا چیە؟ خۆم لەبەرەی Multi add دەزانم بەڵام ئەوکات دەبێت ٩ جار ووشە ئینگلیزیەکە و ٩ جاریش ووشە کوردیەکە کۆپی و پەیست بکەیت. ئایا تیمپلەیتێکتان هەیە بۆ ئەوەی من لای خۆمەوە بیکەمە ناوی و دواتر بینێرم، یان چارەسەر چیە؟\n74 / Kurdstudent\nکاک پێشەوا باشترین چارەسەر ئەوەیە پەیوەندی بە کاک بەردەقانی یان کاک هیوا وە بکەی ، ئەم کارەی تۆ ئەگەر سەربگرێت هانگاوێکی باش دیکتۆ دەباتە پێشەوە .\n75 / Dilan\nگرێ، گرێی ناوی، وشەی لێکدراو، وشەی داڕێژراو.... هتد لە ئینگلیزیدا واتایی تەواویان هەیە بەڵام لە دیکتۆ هەڵە نیشان دەدات، بە هیچ شێوەیەک بنکەی دراو ڕێگەت پێنایات ئەم وشانە وەرگێڕیت ئەگەر لە کاتی نوسیندا بۆشایی هەبێت لە نێوانیان.\n76 / Yahiya\nمن دوێنێ دوو وشەم بۆ زیادکرد وتم بزانم زیاد ئەبێ تاکوو بەردەوام بم لە وشە زیاسکردن کەچی زیاد نەبوون دوو وشەکانیش pie,,,,,oasis بە ماناکانی کولێرەبەقیمە وە هەروەها مێرگ.باشە هۆکاری زیاد نەبوونی ئەو وشانە چیە،پێ ئەچێ زۆر کەس هەوڵی بەرەو پێش بردنی ئەم فەرهەنگە بدەن بەڵام کە شتێکی وا ئەبینن سارد ببنەوە،،من پێشتر لە بەرهەمێکی خۆمدا کە بڵاوم کردوەتەوە بە باشترین جۆری فەرهەنگ باسی ئەم فەرهەنگەم کردووە،،،وە بێگومان واشە چونکە ئەگەر هەر کەسێکوو لە لای خۆیەوە چەند وشەیەک زیاد بکات ئەوا فەرهەنی کوردی نیە بگاتەوە پیایدا.\n77 / Sia\nزۆر سوپاس کاک یەحیا، دەبێت کاک بەردەقانی بیپشکنێ، بزانین ئەو هەڵەیە چییە!


15:20 PM IRAQ\nTUESDAY, 23 OCTOBER 2018 - 14:10\nبەشی جیهان- پاش ئەوەی ڕیفراندۆمی سەربەخۆییی هەرێمی کوردستان بەڕێوە چوو عیلاقات و پێوەندیی نێوان تورکیا و هەرێم تێکچوو بەڵام بەوەشەوە ئێستا پێوەندییێکی فراوان بەتایبەت لە باری ئابوورییەوە لە نێوان ئەنقەرە و هەولێر بەردەوامە بەڵام بەڕای چاودێرانی سیاسی تازە چیتر پێوەندیی نێوان تورکیا و هەرێم ناگەڕێتەوە بۆ دۆخەکەی جارانی خۆی.\n"موتاۆ چویر ئۆغڵۆ" چاودێری سیاسی بۆ کاروباری سووریا و کورد لەو بارەیەوە بە ماڵپەڕی ئەحواڵی ئەمریکیی وتووە ئێستا تورکیا بە قەیرانێکی ئابووریدا تێدەپەڕێت و هەر بەو بۆنەیەشەوە باشتر وایە پێوەندییە ئابوورییەکانی لەگەڵ هەرێمی کوردستان پەرە پێبداتەوە و بیباتەوە ئاستی جاران.\nناوبراو ئاماژە بە مەسعوود بارزانی سەرۆکی پێشووی هەرێمی کوردستان دەکات و دەڵێت: " من لەو بڕوایەدا نیم کە عیلاقاتی سیاسیی تورکیا لەگەڵ پارتی دیموکراتی کوردستان بە سەرۆکایەتیی مەسعوود بارزانی وەکوو جاران گەرم بێت بەڵام تورکیا لەباری ئابوورییەوە پێویستیەتی کە بەهرە لە هەرێمی کوردستان وەربگرێت. زۆرینەی کۆمپانیا تورکییەکان پێشتر لە هەرێمی کوردستان و بەتایبەت لە بەری ڕۆژئاوای ئەو هەرێمە چالاک بوون کە بە دەست پارتی دیموکراتی کوردستانەوەیە. بۆیە پێوەندیی ئابووریی نێوان هەرێم و تورکیا گەلێک گرینگە و تورکیا نایهەوێت ئەو دەرفەتە زێڕینە لە دەست بدات.\nپێوەندیی ئابووریی نێوان تورکیا و هەرێمی کوردستان ئەگەرچی پاش ڕیفراندۆمەکەی 25ی ئەیوول تۆزێک تێکچوو بەڵام ئێستاش تەق و لەق بەردەوامە و ئەگەرچی ئەنقەرە لەو بارەیەوە ڕەخنەی توندی لە هەولێر گرت بەڵام هەرگیز دەروازە سنوورییەکانی خۆی لەگەڵ هەرێم دانەخست.\nجویل وینگ چاودێری سیاسی لە کاروباری عێراق نووسەری ماڵپەڕی Mousings on Iraq بڕوای وایە هەرێمی کوردستانیش و تورکیاش بەنیازن پێوەندییەکانیان باشتر بکەن کە پاش ڕیفراندۆم تا ڕادەیێک تێک چووبوو.\nناوبراو بە ماڵپەڕی ئەحواڵی وتووە: ڕاستە ئەردۆغان پاش ڕیفراندۆم ڕەخنەی لە هەولێر گرت بەڵام لەبەر ئەوەی دەیزانی لە ئەنجامدا عیلاقاتیان باش دەبێتەوە هەموو سزا و گەمارۆ ئابوورییەکانی دژ بە هەرێمی کوردستان بەکار نەهێنا.\nئێستاکە پێوەندیی نێوان هەرێم و تورکیا بەهەند وەردەگیرێت و ڕۆژنامەی دەیلی سەباحی تورکی کە دەوڵەتی ئەنقەرە نزیکە ڕاپۆرتێکی دەرکردووە و نووسیویەتی تورکیا پشکی گەورەی بەرکەوتووە لە بیناسازی و پڕۆژە ئابوورییەکانی هەرێمی کوردستان. بۆیە ڕەنگە باشتربوونی عیلاقاتی نێوان ئەو دوو لایەنە بە چاو بیبینین.\nوینگ جەختیشی کردۆتەوە کە هەرێمی کوردستان شەریکێکی گەورەی بازرگانیی تورکیایە و ئەنقەرە پێی خۆش نییە ئەو شەراکەتە تێک بدات.\nناوبراو زیادی کرد: پارتی دیموکراتی کوردستان کە حیزبی باڵادەستی هەرێمی کوردستانە لە دوو پارزگای هەولێر و دهۆک هاوپەیمانێکی گەورەی نێو عێراق و ڕکابەرێکی گەورەی دیکەی لایەنە کوردییەکانە لە ناوچەکە.\nناوبراو دەشڵێت: لەو ڕووەوە کە هەرێمی کوردستان بۆ هەناردەکردنی نەوتەکەی پێویستی بە تورکیایە حەز ناکات ئەو هاوپەیمانێتییە تێک بدات و بەڕێوەبردنی ڕیفراندۆمیش زیاتر لە لەمپەرێک دەچوو بۆ پێوەندیی نێوان ئەو دوولایەنە بۆ ئەوەی دوا پردی پێوەندییەکانیان بێت.\nبیلال وەهاب توێژەری پەیمانگای واشەنتۆنیش تەرکیزی کردۆتە سەر پڕۆسەی حوکمڕانی لە هەرێمی کوردستان و بڕوای وایە پێوەندیی نێوان تورکیا و هەرێمی کوردستان ڕوو لە باش بوونە بەڵام بەوەشەوە بڕوای وایە ئاستی ئەو عیلاقاتە ناگەڕێتەوە بۆ ئاستی پێش ڕیفراندۆمی سەربەخۆیی کوردستان.\nناوبراو هەروەهاش وتوویەتی ئێستا ئەو سەردەمە بەسەر چوو کە هەرێمی کوردستان تاکە بازاڕی سەرمایەی تورکیا بوو بۆیەش ئاستی پێوەندییە ئابوورییەکانی تورکیا و هەرێم ناگەڕێتەوە بۆ قۆناغی پێش ڕیفراندۆم.\nمیدیایێکی سەر بە دەوڵەتی تورکیا پاش ڕیفراندۆمەکەی هەرێمی کوردستان ڕایگەیاند تورکیا بەنیازە دەروازەیێکی نوێ لە سنووری نێوان عێراق و سووریا وتورکیا لە "اواکوی" بکاتەوە بۆ ئەوەی بە بێ هەرێمی کوردستان ڕاستەوخۆ لەگەڵ دەوڵەتی عێراق بازرگانی بکات.\nئەنقەرە ئێستا کار بۆ کردنەوەی ئەو دەروازە سنوورییە دەکات. بەڵام بەستەڵەکی عیلاقاتی نێوان تورکیا و هەولێریش لە پاش ڕیفراندۆمەوە بەرەو توانەوە دەڕوات و پێ ناچێت تورکیا بیهەوێت لەباری ئابوورییەوە هەولێر پەراوێز بخات بۆیە دیار نییە ئەو دەروازە سنوورییە نوێیە بکرێتەوە یان خەیر.\n"موتاۆ چویر ئۆغڵۆ" دەڵێت پێوەندیی سیاسیی نێوان تورکیا و هەرێمی کوردستان بەم زووانە باشتر نابێت.\nناوبراو زیادی کرد: لە تورکیا داواکارییەکان بۆ پەرەپێدانی ئوپەراسینۆی دژ بە پەکەکە زیادی کردووە. پەکەکە لە هەرێمی کوردستان نیشتەجێیە و ئەگەری ئەوەش هەیە کە تورکیا داوا لە پارتی بکات لەو بارەیەوە یارمەتیی بدات. بەڵام کورد ناچێتە شەڕی ناوخۆوە و زەحمەتە پارتی لەو بارەیەوە لەگەڵ تورکیا ڕێک بکەوێت.\nهۆکارێکی دیکە بۆ ئەوەی ئاستی پێوەندیی نێوان هەولێر و تورکیا نەگەڕێتەوە بۆ ئاستی قۆناغی پێش ڕیفراندۆم ئەو قسە توندانەیە کە ئەردۆغان دژ بە مەسعوود بارزانی سەرۆکی پێشووی هەرێمی کوردستان دەربڕی کرد.\n"موتاۆ چویر ئۆغڵۆ" لەو بارەیەوە دەشڵێت: لە ڕوانگەی بەرپرسانی تورکیاوە ڕیفراندۆمەکەی هەرێمی کوردستان خەیانەتێک بوو کە کورد و بەتایبەت مەسعوود بارزانی کردی هەر بۆیەش زەحمەتە عیلاقاتی گەرم و گوڕی جارانی نێوان تورکیا و هەولێر دەست پێبکاتەوە. بەو حاڵەشەوە پێوەندیی تورکیا لەگەڵ کوردی عێراق گەلێک باشترە لە پێوەندیی تورکیا لەگەڵ کوردی سووریا.\nدیارە پارتی دیموکراتی کوردستان بژاردەیێکی هەرەباشترە لە پەکەکە و دیکەی گرووپە کوردییەکان بۆ ئەوەی تورکیا پێوەندیی لەگەڵیان هەبێت بۆیە مانەوەی عیلاقاتی نێوان دوو لایەن شتێکی ئەستەم نییە بەڵام بەو گەرموگوڕییەی جاران نابێت.\nهەروەهاش پێوەندیی نێوان پارتی و تورکیا زۆر باشترە لە پێوەندیی نێوان یەکێتی لەگەڵ ئەو وڵاتە.\nئاگێستی 2017 پاش ئەوەی پەکەکە دوو هێزی هاواڵگریی تورکیای لە پارێزگای سلێمانی ڕفاند، نوێنەری یەکێتیی لە ئەنقەرە دەرکرد. جگە لەوەش پاش ئەوەی عێراق فڕۆکەخانەکانی هەرێمی کوردستانی داخست مانگی مارچی 2017 تورکیا گەستە ئاسمانییەکانی نێوان تورکیا و هەولێری کردەوە بەڵام ئێستاش گەشتی ئاسمانیی نێوان سلێمانی و تورکیا بەنکراوەتەوە.\nبیلال وەهاب لەو بارەیەوە دەڵێت: هەرێمی کوردستان چیتر وەکوو جاران یەک بەرەی یەکگرتوو نییە و ئەوەش بە نەکرانەوەی گەشتە ئاسمانییەکانی سلێمانی بۆ تورکیا دەردەکەوێت.\n"موتاۆ چویر ئۆغڵۆ" نەکرانەوەی گەشتە ئاسمانییەکانی نێوان سلێمانی و تورکیا دەگەڕێنێتەوە بۆ ڕق و تووڕەبوونی ئەنقەرە نیسبەت بە یەکێتیی نیشتمانیی کوردستان.\nناوبراو دەڵێت: یەکێتی پێوەندیی باشی لەگەڵ کوردی ڕۆژئاوا و پارتی دیموکراتیکی گەلانی تورکیا و هەروەهاش پەکەکە هەیە. بۆیە بژاردەیێکی خوازراو نییە بۆ تورکیا.\nچویر ئۆغڵۆ بڕوای وایە تورکیا هەوڵ دەدات هەلەکە بقۆزێتەوە و ئەم جارەیان گۆڕانکارییەکان بەقازانجی خۆی بقۆزێتەوە و بەتیابەت لە هەڵبژێردرانی بەرهەم ساڵح وەکوو سەرکۆماری عێراق کەڵک وەربگرێت.\nهەڵبژێردرانی بەرهەم ساڵح کە ئەندامێکی کۆنی یەکێتییە پێشوازیی زۆری لێکرا. ئیلنۆر چویک ڕاوێژکاری ئەردۆغان بەرهەم ساڵحی بە هاوپەیمانێکی باشی تورکیا زانیوە.\nچویک لە وتاری ئەم دواییەی خۆیدا نووسیویەتی: بەرهەم ساڵح تێگەشتووە و کە تورکیا وڵاتێکی هەرەگرینگە و ئێستا ئێمە هاوپەیمانێکی باشمان لە بەغدا هەیە کە تامی مام جەلال دەدات. "مام جەلال" دەستەواژەیێکی کە کوردەکان بۆ جەلال تاڵەبانی سکرتێری خوالێخۆشبووی یەکێتی بەکاری دەبەن و دەربڕینی هەستێکی ئاوا دەیسەلمێنێت کە پێوەندیی نێوان یەکێتی وتورکیا لە داهاتوودا دەگەڕێتەوە هەلەکەی جاران.\nبیلال وەهاب لەو بارەیەوە ئاوا خوێندنەوەی کردووە: "ڕاستە توانەوەی بەستەڵەکی نێوان تورکیاو یەکێتی دەرفەتێک دەبت بۆ بەرهەم ساڵح بەڵام پێوەری سەرەکی و گرینگ دەگەڕێتەوە بۆ کێبەرکێ و کێشەی نێوان یەکێتی و پارتی کە لە قۆناغی پاش ڕیفراندۆم و بەتایبەت لە مەسەلەی هەڵبژاردنی سەرکۆماردا پەرەی سەند.\nڕاستە پاراستنی عیلاقات و پێوەندیی نێوان تورکیا و هەرێمی کوردستان قورسترین قۆناغی خۆی سەرکەوتووانە تێپەڕاند بەڵام هێشتا زۆر قۆناغ ماوە هەر دوو لایەن بیبڕن بۆ ئەوەی پێوەندییەکانیان بگەڕێتەوە هەلەکەی جاران.\nسەرچاوە: ماڵپەڕی ئەحواڵی ئەمریکی\nنووسەر: پۆل ئیدوون


پەرلەمانتارێکی پارتی پەیامێکی توند ئاڕاستەی سەرۆکی فراکسیۆنی گۆڕان لە پەرلەمانی عێراق دەکات\nئەندامێکی فراکسیۆنی پارتی لە پەرلەمانی کوردستان پەیامێکی توندی ئاڕاستەی سەرۆکی فراکسیۆنی گۆڕان لە پەرلەمانی عێراق کردووە و دەڵێت"کەی لە بەغدا نووقەت کردووە، تا لە کوردستان دەنگ هەڵبڕی"؟\nرێبوار بابکەیی، ئەندامی فراکسیۆنی پارتی لە پەرلەمانی کوردستان لە پەیامێکدا بۆ یوسف محەمەد، سەرۆکی فراکسیۆنی گۆڕان لە پەرلەمانی عێراق نوسیویەتی:"کاتێک هێرشی دوژمنکارانە لە لایەن کۆمەڵێک ناحەزی سەر بە هەندێ تاقمی حەشدی شەعبی دەکرێتە سەر هەولێر، یوسدەنگ هەڵنابڕێت، تەنانەت بە سەرە نوکێک و وشەیەکیش بێت پڕۆتستۆی ناکات، دڵنیام دەنگیشی لێوە ناهێت! هەموشمان دەزانین بۆ؟ تۆ لە هەولێر نەتوانی ببی بە نوێنەری خەڵک، چ جای ئەوەی لە بەغدا بەر گریان لێبکەی".\nدەقی پەیامەکەی رێبوار بابکەیی ئەندامی فراکسیۆنی پارتی لە پەرلەمانی کوردستان:\nیوسف محەمەد کەی لە بەغدا نووقەت کردووە، تا لە کوردستان دەنگ هەڵبڕی؟\nکاتێک هێرشی دوژمنکارانە لە لایەن کۆمەڵێک ناحەزی سەر بە هەندێ تاقمی حەشدی شەعبی دەکرێتە سەر هەولێر، یوسف محەمەد، سەرۆکی فراکسیۆنی گۆڕان لە پەرلەمانی عێڕاق دەنگ هەڵنابڕێت، تەنانەت بە سەرە نوکێک و وشەیەکیش بێت پڕۆتستۆی ناکات، دڵنیام دەنگیشی لێوە ناهێت!. هەموشمان دەزانین بۆ؟. تۆ لە هەولێر نەتوانی ببی بە نوێنەری خەڵک، چ جای ئەوەی لە بەغدا بەر گریان لێبکەی؟!.\nلەبەر چاوی یوسف محەمەد، ڕۆژانە لە بەغداو بەسرەو ناسریەو شوێنی تر چاڵاکڤانی سیاسی و تۆڕە کۆمەلایەتییەکان شەهید دەکرێن، نەم بیست، نەم بینی بڵێ لم!.\nباشە ئەوەشیان قەینا لە بەر ئەوەی خۆی عێڕاقچیەو باوەڕی بە یەکێتی خاکی عێڕاق و وەحدەی ریزەکانی گەلی عێڕاقە، پێی وا بووە ئەو خەڵکەی کە تیرۆر دەکرێن مەترسیداربوون بۆ سەر ئاسایشی عێڕاقی عەزیم!.\nباشە یوسف، لە پێش چاوی تۆ کارمەندێکی ئاسایشی یەکێتی ڕێگەی نەدا سووپەر پەرلەمانتارەکەتان (عەلی حەمە سالح) و چەند پەرلەمانتارێکتان تەنانەت داخلی سلێمانی ببن. مەگەر نەت بیست؟ نەت بینی؟ یاخود خۆت لێ کەڕ کرد؟. بەڵێ خۆت لێ کەڕو لاڵ کرد، نوقەت نەکرد دەزانم لەبەر ئەوەی ناوێری لە سنووری زوونی هەمە چەشن و سەوز بڵێی ئێحم!.\nباشە ئەمەشیان قەیناکە، ئەی کاتێک هەردوو بێژەری بە توانا و لاو (لانە و ئامانج بابان و کۆرپەلەکەیان) بەهەڵبەستن و داڕشتنی چەند سیناریۆیەکەوە تیرۆر دەکرێن، نەک هەر دەنگتان لێوە نەهات بەڵکو چاویشتان نووقاند نە بادە دیپۆرتی بەغداو هەولێرتان کەن! هەروەک چۆن بە چاو سوورکردنەوەیەکی کارمەندێکی ئاسایشی یەکێتی عەلی حەمە سالح- تان دیپۆرتی هەولێر دەکرێتەوە.\nرێبوار بابکەیی ئەندامی پەرلەمانی کوردستان


پەڕاوی کیشلۆڤسکی: یاداشتەکانی فریشتەیەک » DidiMn\nسەرەتا / ڕاپۆرت/سینەما / پەڕاوی کیشلۆڤسکی: یاداشتەکانی فریشتەیەک\nدیدی من – سینەفیلیا ئاند بیۆند\nلە ئینگلیزییەوە: ژیر دانا\n”کیشلۆڤسکی لەسەر کیشلۆڤسکی” کتێبێکە تێیدا کیشلۆڤسکی لە بارەی ژیانی خۆیەوە دەدوێت، باس لە قۆناغی منداڵی خۆی دەکات کە چۆن بە هۆی دەسەڵاتی هیتلەر و ستالینەوە ناجێگیر بووە، باس لەو هەوڵانەی دەکات کە بۆ چوونە خوێندنگەی فیلمی لۆدز داونی. هەروەها باس لەوە دەکات پۆڵەندا و داهاتووی پۆڵەندا چ گرینگییەکیان بۆ ئەو هەبووە. کتێبەکە لە لایەن دانوسیا ستۆکەوە ئامادەکراوە و ساڵی ١٩٩٣ بڵاو کراوەتەوە. ئەمەی خوارەوە کورتەیەکە لە کتێبەکە:\nمن هەرگیز حەزم لە وشەی ”سەرکەوتن” نەبووە و بەردوامیش خۆمم لێ پاراستووە. هەر ناشزانم کە ئەو وشەیە واتای چییە. بۆ من، سەرکەوتن لەوانەیە گەیشتن بەو شتە بێت کە دەتەوێت پێی بگەیت. ئەوە سەرکەوتنە. ئەوەیشی کە من حەزدەکەم پێی بگەم، هەرگیز بەدەست نایەت. هەر بۆیەش بەو جۆرە سەیری شتەکان ناکەم، کە بە سەرکەوتنم بگەینن. بێگومان توانیومە ناوبانگێک پەیدا بکەم لە ئاستێکی دیاریکراو یاخود فراوانیشدا، کە هەموو دەرهێنەرێک حەزی پێ دەکات. بەڵام من هێشتا تەماحم زۆرە و دڵنیاشم هەرکارێک بکەم، تەماح دەبێتە هاندەرێکی سەرەکیم. هیچ گومانم لەوە نییە. بەڵام ئەوە هیچ پەیوەندی بە سەرکەوتنەوە نییە، بگرە زۆر دووریشە لێوەی.\nلە لایەکەوە، تەماحم ڕەویوەتەوە. بەڵام لە لایەکی ترەوە ئەو ناسراویەی کە بەدەستم هیناوە، تەنها بەشێکی ویست و تەماحەکانمی تێر کردووە و هێشتا نەگەیشتووم بەوەی کە دەمەوێت و باوەڕیش ناکەم تەماح هەرگیز بە تەواوەتی بڕەوێتەوە. مرۆڤ چەندێک زیاتر بەتەماحبێت، ئەوەندە زیاتر کۆتاییهێنان بە تەماحەکەی مەحاڵ دەبێت. ناوبانگ و ناسراویش لە چەند ڕوویەکی سنووردارەوە یارمەتیت دەدەن و سوودیان بۆ کارە ڕۆژانەییە زۆر سادەکان دەبێت. بێگومان دۆزینەوەی پارە بە هۆی ناوبانگەوە زۆر ئاسانترە لەوەی کە بە بێ ناوبانگ شەڕی بۆ بکەیت. ئەم قسەیە بۆ ئاکتەرەکان یان هەر شتێکی تر کە تۆ بتەوێت، ڕاستە. بەڵام ئەوەی لێرەدا جێی پرسیارە بۆ من، ئەوەیە کە کارەکان وا باشترە ئاسان بن، یان هەمیشە کاری قورستر ئەنجامی باشتری دەبێت؟ نازانم وا باشە ئازار بچێژیت لە ئەنجامدانی کارێکدا یان نەیچێژیت. بە ڕای من هەندێک جار ئازارچەشتن باشترە. هەموو کەس دەبێت بە ڕێگای قورسدا بڕوات. ئێمە بەو ڕێگا قورسانە دروست دەبین. سروشتی مرۆڤ بەو جۆرە دەخوازێت. ئەو کاتەی کە ژیانێکی ئاسانت دەبێت، هیچ هۆکارێکت نابێت تا بیر لە کەسانی دیکە بکەیتەوە. پێم وایە کە بۆ ئەوەی گرینگی بە کەسانی دیکە و تەنانەت خۆیشت بدەیت، پێویستە ئازار بچێژیت و تێ بگەیت لەوەی کە ئازار چییە. چونکە کە تێنەگەیشتیت، ئەوکات ناتوانیت لە ژیانێکی ئاسان و بێئازار تێ بگەیت و بەرز بینرخێنیت.\nباسی ئەوەتان بۆ ناکەم کە لە چ کاتێکی ژیانمدا، زۆرترین ئازارم چەشتووە. باسی ئەوە بۆ هیچ کەسێک ناکەم. ئەوەی کە ئازاربەخشترینە، شاردراوەترینیشە. بۆیە باسی ناکەم و تەنانەت دانیشی پێدا نانێم. بەڵام هێشتایش هەر هەیە و لە هەندێک شوێندا کاریگەرییەکەی دەردەکەوێت. تۆیش دەتوانیت ئەو کاریگەرییە ببینیت، ئەگەر بتەوێت.\nهەمیشە هەست بەوە دەکەم کە لە ڕاکردندام، بەڵام ئەوە بێزارم ناکات. هەندێک جار لە پیناو ڕزگاربووندا، پێویستە ڕا بکەیت. پێم وا بێت من زۆر دڕەنگ کەوتم لەوەی کە لە دۆخی پۆڵەندا ڕا بکەم. پێشتر بە جۆرێک ڕام کردبوو، بەڵام لە ١٩٨٠دا دووبارە کەوتبوومەوە ناویەوە و دەبوو ڕا بکەمەوە. بۆیە جارێکی تر بە هەمان ئازاردا ڕۆیشتمەوە. دەبوو زۆر پێشتر ڕام بکردایە، بەڵام گەمژەبووم.\nئەگەر بە گشتی قسە بکەین، ڕاکردن لە خۆم یان ئەوەی کە گوایە منم، هیچ کێشەیەکی بۆ دروست نەکردووم. تەنانەت گۆشەگیریش کێشە نەبووە لە لام. چونکە منیش وەکو هەموو کەسێکی تر، خۆم بە ڕاست دەزانم و ئەوانی تر بە هەڵە. ئیتر هۆکاری ئەوان هەرچییەک بێت، من هێشتا خۆم بە ڕاستتر دەزانم لەوان. تاکە هەڵەی من ئەوە بووە کە زۆر لە ناو ئەو بارودۆخ و خەڵکەدا مامەوە و دڕەنگ ڕام کرد لێیان. بەڵام هەر دەبوو بەو جۆرە بێت.\nهۆکارم زۆرە بۆ ئەوەی کە حەز بە ئەمەریکا نەکەم. پێش هەموو شتێک، ئەمەریکا وڵاتێکی زۆر گەورەیە. خەڵکی زۆر لێیە. هەموان خەریکی ڕاکردنن و هەمیشە فەوزا و ژاوەژاوێکی زۆری تیایە. ئینجا هەموانیش وا خۆیان دەردەخەن کە دڵخۆشن. بەڵام من هیچ بڕوایان پێ ناکەم. بە ڕای من ئەوانیش بە هەمان شێوەی ئێمە غەمبارن. جیاوازییەکە ئەوەیە کە ئێمە جارجار باسی غەمبارییەکانمان دەکەین، بەڵام ئەوان هەمیشە دەڵێن کە هەموو شتێک باشە. ژیان خۆشە. ئەوە زۆر بێزارم دەکات. ئەگەر یەکێک بیەوێت کارێک لە شوێنێکی جیاواز بکات، تەنها پێویستی بە نیو ساڵ دەبێت، تا لە شوێنەکە بمێنێتەوە و کارەکەی بکات. من ئەگەر ساڵێکی تەواویشم هەبێت، بەڵام لە ناو کۆمەڵێک خەڵکدا بم کە هەموو شتێکیان بە لاوە باشە، ناتوانم کارەکە بکەم.\nکە ئەمەریکییەکان لێم دەپرسن ”چۆنیت؟” منیش دەڵێم کە ”خراپ نیم” یەکسەر وا دەزانن کە کەسێکی نزیکم مردووە. بەڵام لەوانەیە من تەنها بە هۆی گەشتێکی حەوت سەعاتییەوە ماندوو بووبێتم و باش نەبووبێتم. بەڵام لای ئەوان وشەی ”خراپ نیم” نابێت بەکار بهێنرێت. دەبێت هەمیشە باش یان زۆر باش بیت. بەڵام گەشبینانەترین شت کە من بتوانم بیڵێم ئەوەیە کە بڵێم ”هێشتا دەژیم” دەتوانین ئەمە بە یەکەم هۆکار دابنێین، بۆ نەگونجاندنی من لەگەڵ ئەمەریکییەکان. هۆکاری دووەم ئەوەیە کە ئەوان ناهێڵن دەرهێنەر بچێتە ژووری مۆنتاژەوە. بە تایبەت لە ستۆدیۆ گەورەکاندا، ئیشی دەرهێنەر تەنها دەرهێنانە و بەس. نەک شتی تر. لەوێ نووسین ئیشی کەسێکە، مۆنتاژ کەسێک و دەرهێنانیش کەسێکی تر. خۆ لەوانەیە ڕۆژێک من نووسینی کەسێکی تر بکەم بە چیرۆکی فیلمێکم. لەوانەشە زۆر لەوانەی پێشووی خۆم جوانتر دەربچێت. ئەوە ئاسایی دەبێت. بەڵام من هەرگیز دەست لە مۆنتاژکردنی فیلمەکانم هەڵناگرم. ئەمەیش هۆکارێکی تر. شتێکی تریش هەیە، ئەویش ئەوەیە کە ئەوان ناهێڵن من بە ئازادی جگەرە بکێشم. بۆیە هەرگیز من بۆ ئەمەریکا نابم.\nمن لە ئەمەریکا دەترسم. هەر کاتێک کە دەچمە نیویۆرک، وا هەست دەکەم کە لە ناو ئەشکەوتێک گیرم خواردووە و بەردەوام دەمەوێت خۆم لەو هەستە ڕزگار بکەم. بۆ شوێنەکانی تریشی بە هەمان شێوەم. لەوانەیە ئەو قەرەباڵغیەی کە لە نیویۆرک هەیە، هەرگیز لە کالیفۆڕنیا نەبێت. بەڵام هێشتا ئەوێش پڕیەتی لە ئۆتۆمبێل. دایمە ئەو بیرە بە مێشکمدا دێت، کە لەوانەیە ئەمەریکییەکان هەرگیز نەکەونە ماڵەوە و هەموو لە دەرەوە بن پێکەوە. یان وا بیر دەکەمەوە کە لەوانەیە ئۆتۆمبێلەکان خۆیان شۆفێری خۆیان بن. بۆ شوێنە بچووکەکانیش هەر وام. بۆیە بەردەوام لێیان ڕا دەکەم و دەچمەوە ناو هۆتێلەکەم، تا بخەوم و کاتەکەم لێ بڕوات. بێگومان خەویش ئاسان نابێت بۆم، بەڵام هەر ئەوەندەی بتوانم بخەوم و دەرفەت هەبێت، ئەوا دەخەوم.\nبەسەرهاتێکی سەرکێشییانە و بێمانام هەیە لەوێ. جارێکیان بەپەلە دەمویست بگەمە شوێنی نمایشکردنی فیلمی ”ناکۆتا” کە قەرار بوو لە فێستیڤاڵی نیویۆرک نمایش بکرێت. پێم وا بێت لە نێوان ساڵانی ١٩٨٤ بۆ ١٩٨٥ بوو. زۆر بەپەلە بووم و بارانیش دەباری. خۆم کرد بە ناو تاکسییەکدا. شۆفێرەکە بە ناو سەنتراڵپارکدا بردمی. پارکێک کە زۆر لە هایدپارکی لەندەن گەورەتر و ئاڵۆزترە و هەموو ڕێگاکانی بەناو یەکدا چوون. لە ناو پارکەکەدا خۆی کێشا بە پاسکیلسوارێکدا. کاتیش دەمەو ئێوارە بوو، خەریک بوو بەرەو تاریکبوون دەچوو. ئیتر شۆفێرەکە خۆی پیا کێشا. پاسکیلسوارەکە کەوتە خوارەوە و شۆفێرەکەیش بەسەر پاسکیلەکەیدا ڕۆیشت. ئەوەندە بەپەلە بوو، بەسەر پاسکیلەکەدا ڕۆیشت! شەقامەکانی ناو پارکەکە زۆر باریکن و هەموویشی یەکسایدن. لە یەک کاتدا دوو ئۆتۆمبێل ناتوانن بە هەمان شەقامدا بڕۆن، مەگەر ئۆتۆمبێلی فەڕەنسیی بچووک بن، نەک ئەو ئەمەریکییە گەورانە. کە بەسەر پاسکیلەکەدا ڕۆیشت، یەکسەر دابەزی و چوو یارمەتی پاسکیلسوارەکە بدات. منیش دابەزیم، چونکە پاسکیلسوارەکە قاچی بریندار بووبوو، خوێنیشی لێ دەهات. لەم کاتەدا ئۆتۆمبێلەکانی دواوە هەموو دەستیان کرد بە هۆڕنلێدان. لە ماوەیەکی کەمدا ژمارەیەک ئۆتۆمبێلی زۆر بە دوای یەکدا ڕیز بوون و هۆڕنیان لێ دەدا و گوێیان هیچ بە ئێمە نەدەدا کە تووشی ڕووداوێک بووبووین.\nکە گەیشتمە نزیک لینکنسەنتەر، پێنج خولەکی مابوو تا مەڕاسیمەکە دەست پێ بکات. پێنج یان شەش دۆلار بوو، دام بە شۆفێری تەکسییەکە. ئیتر کە پارەکەم پی دا یەکسەر ڕام کرد. لە بەرامبەرمدا تاکسییەکی تر دەهات و منی بینی. وا دیاربووم کە لە تاکسییە وەستاوەکە ڕا دەکەم، ئەوەی خۆم پێی هاتبووم. من دەمویست بە زووترین کات بگەمە ناو لینکنسەنتەر، چونکە بارانەکە جلەکانمی هەمووی تەڕ دەکرد. ئیتر تاکسییەکەی بەرامبەرم، وای دەزانی کە لە تاکسییە وەستاوەکە ڕا دەکەم، لەبەر ئەوەی کە پارەم لێ دزیبێت یان کوشتبێتم. هاواری بۆ خەڵک دەکرد کە نەهیڵن ڕا بکەم. منیش هەتا دەهات خێراتر ڕام دەکرد. تا وای لێ هات ڕاکردنەکەم بەرەو لینکنسەنتەر نەما، بەڵکو تەنها بۆ ئەوە ڕام دەکرد کە ئەو خەڵکەی بە دوامەوەن نەتوانن بمگرن. ئیتر ویستم بە قەراغی شەقامەکەدا باز بدەم و لەوێوە بچمە ناو لینکنسەنتەرەوە. بەڵام کە سەیرم کرد ئەودیوەوە هەمووی شۆفێری تاکسییە. کە بینییان لە شۆفێرێکی تاکسی ڕا دەکەم، ئەوانیش بە ناو سەنتراڵپارکدا دوام کەوتن و داری بەیسبۆڵیشیان هەڵگرتبوو، تا بەوە لێم بدەن. ئەها ئەو دارە ئەستوور و گەورانەی کە بە یەک لێدان، کەلـلەی سەر دەتەقێنێت. ئەوەی باش بوو کە دارەکانی ئەوێ زۆر چڕوپڕ بوون، ئیتر ونیان کردم و نەیاندۆزیمەوە. دوایی کە گەیشتمە لینکنسەنتەر، هەموو جلەکەم قوڕ بوو، دە خولەکیش دوا کەوتبووم. منیش هەموو چیرۆکەکەم بۆ باس کردن. ڕاستییەکەی ئەوە یەکێک نییە لە هۆکارەکانی نەگونجانی من لەگەڵ ئەمەریکا، تەنها بەسەرهاتێکی سەیر بوو.\nئەوە نموونەیەک بوو لە کۆمیدیا. ئەم ڕووداوانە هیچ کۆمیدی نین، کە بەسەر خۆتدا ڕوو دەدەن. بەڵام کاتێک لە دەرەوەی ڕووداوەکە سەیری دەکەیت، زۆریش کۆمیدی دەبێت. من هەرگیز کۆمیدیام دروست نەکردووە، لەو جۆرە کۆمیدیایەی کە ئەکتەرانی وەک ”دی فەنس” هەیانە. بەڵام بابەتی کۆمیدی و گاڵتەئامێزم لە ناو فیلمەکانمدا بەکار هێناوە.\nچەندین فیلم هەبوون، کە ویستوومە دروستیان بکەم و نەمتوانیوە. بەڵام دروستنەکردنیان بە هەڵەی خۆم نازانم و هۆکاری تر زۆر بوون. چەندین بیرۆکە و سیناریۆ و دۆکیۆمێنتاری هەبوون کە ویستوومە کاریان تێدا بکەم و نەمکردوون. بەڵام بۆ فیلمی درێژ بە هەمان شێوە نییە. ئەوەی ویستبێتم دروستم کردووە جگە لە یەک دانە نەبێت. واتە من لەو دەرهێنەرانە نیم، کە دنیایەک سیناریۆیان هەیە و نەیانتوانیوە بیکەن بە فیلم. بەڵکو ئەوەی هەمبووبێت کردوومە. تەنها ئەو دانەیەم نەکردووە، ئەویش پانزە ساڵ پێش ئێستا نووسیومە.\nجارێکیان ویستم فیلمێک لەگەڵ ”ژاکس کازمارسکی” دروست بکەم. ئەو گۆرانیبێژێکی بەتوانا بوو. پێشتر لە فیلمی ”قەدەری کوێر” ڕۆڵێکی بچووکم پێ دابوو. ئێستا لە میونخ کار دەکات. ئەوکات وا بیرم دەکردەوە، کە ئەو کەسێکە پێویستە فیلمێکی بە تایبەتی بۆ بنووسرێت. توانا و وزەیەکی زۆری هەبوو. نواندنی ئەو پڕ بوو لە ڕاستگۆیی و وریایی. ئەو کاتەی کە دەمویست فیلمێکی تایبەتی بۆ دروست بکەم، وڵاتی جێهێشت و هەرگیز نەگەڕایەوە. ئێستا پیاوێکی پیرە و ئەو ”ژاکس”ە نییە کە من پێشتر دەمناسی.\nیەکێک لەو دۆکیۆمێنتارییانەی کە دەمویست دروستی بکەم و ئەگەر ئێستا دروستم کردبا، سوودێکی زۆری بۆم دەبوو، کۆمەڵێک چاوپێکەوتنی درێژ بوو لەگەڵ ئەو سیاسییانەی کە پەیوەندییان لەگەڵ حکومەتی کۆمۆنیستیدا هەبوو. دەمویست پڕۆژەکە بدەم بە دەزگای ”دەبلیو ئێف دی” کە کاری دروستکردنی دۆکیۆمێنتاری دەکرد و سەر بە دەوڵەت بوو. کارەکە بە جۆرێک بوو، کە ماوەی بیست بۆ سی کاژێر گفتوگۆم لەگەڵ سیاسییەکانی وەک ”گوموتکا، سیرانکیڤیکز، مۆزار’ دەکرد. ئەو دەزگایە دواتر دەستیان کرد بە دروستکردنی لەم جۆرە کارانە و بۆ ماوەیەکی زۆریش بەردەوام بوون. بەڵام ئەوکات لەگەڵ من نەگەیشتنە ڕێککەوتن. وابزانم ئەمە لە ناوڕاستی حەفتاکاندا بوو، دوای ئەوەی کە ”کرێکاری ژمارە ٧١”م دروست کرد. پێم وا بوو کە پێویستە فیلمێکیش لەسەر سیاسییەکان دروست بکرێت و قسەیان لەگەڵ بکرێت. هیچ شتێکی تر نا، تەنها قسە و بەس. تەنانەت پێشنیاری ئەوەیشم کرد، کە فیلمەک دروست بکەین و بە بێ ئەوەی پیشانی هیچ کەسێکی بدەین، لە ئەرشیڤدا هەڵی بگرین. چونکە پێم وا بوو کە ئەو سیاسییانە بە هۆی فیلمێکی لەم جۆرەوە دەکرێت هەندێک ڕاستی بدرکێنن، ئەگەر هەڵە نەبووبێتم.\nزۆر دۆکیۆمێنتاری تریش هەبوون کە نەمتوانیوە دروستیان بکەم، بەڵام لە فیلمی ”ئەماتۆر”دا کەسایەتییە سەرەکیەکە دروستیان دەکات. لەو فیلمەدا ”فیلیپ” دۆکیۆمێنتاری لەسەر چەندین شتی وەک قەراخ ڕێگا و پیاوێکی کورتەباڵا دروست دەکات. ئەو شتانەی کە خۆم ویستوومە بیان کەم بە دۆکیۆمێنتاری و نەمکردوون.\nچەندین ئیش هەیە کە نەدەبوو بمکردنایە بەڵام کردوومن، هەم لە دۆکیۆمێنتاری و هەم لە فیلمی فیچەریشەوە. ئێستا کە بیریان لێ دەکەمەوە، نازانم کە بۆچی ئەو فیلمانەم دروست کردووە. بۆ نموونە فیلمی ”نیشانەکە” لەوانەیە بەس لەبەر ئەوەی فیلمێک دروست بکەم، ئەو فیلمەم دروست کردبێت. ئەوە گەورەترین گوناحە، کە دەرهێنەرێک ئەنجامی بدات. ئەوەی کە فیلمێک دروست بکات، تەنها لەبەر دروستکردنی فیلمێک. دەبێت فیلم لەبەر هۆکاری تر دروست بکرێت. لەبەر ئەوەی بتەوێت شتێک بڵێیت، چیرۆکێک بگێڕیتەوە، چارەنووسی کەسێک پیشان بدەیت، نەک تەنها لەبەر دروستکردنی فیلمێک. ئەوە گەورەترین هەڵەی من بووە. ئەوەی کە هۆکاری دروستکردنی چەند فیلمێکم، هیچ بیر نەماوە. لەوانەیە ئەو کاتەی کە دروستم کردوون، هۆکارێکم لە مێشکدا بووبێت. بەڵام بێگومان درۆم لەگەڵ خۆمدا کردووە. ئێستا ڕوونە لە لام کە تەنها لە پێناو دروستکردنی فیلمدا دروستم کردوون. یەکێکی تر لەو کارانە ”ڕۆژێکی کورتی کارکردن”ە ئێستا ناتوانم هۆکارێک بدۆزمەوە کە ئەو فیلمەم بۆی دروست کردبێت. ئەوە و چەندین دۆکیومێنتاری تریش بە هەمان شێوە.\nیەکێکی تر لە هەڵەکانم کە زۆر دڕەنگ هەستم پێی کرد، ئەوە بوو کە زوو لە سیاسەت دوور نەکەوتمەوە. دەبوو ئەوەندە دوور بکەوتمایەتەوە، کە هیچ نیشانەیەکی سیاسی، بە هیچ جۆرێک لە فیلمەکاندا نەبینرێت. وە بیریشمان نەچێت گەورەترین هەڵەی ژیانم دەکرێت ئەوە بووبێت، کە چووم بۆ قوتابخانەی فیلمسازی و کاتێکی زۆرم تیایدا کوشتووە.\nلە ئێستادا، پیشەسازی فیلم لە تەواوی جیهاندا کەوتووەتە قەیرانەوە. بێگومان گرنگە کە ژن و مێردێک دوای بیستوپێنج ساڵ هاوسەرگیری، یادی پێکەوەبوونیان بکەنەوە. بەڵام هیچ مانایەکی نابێت، ئەگەر خۆشەویستی لە نێوانیاندا نەمابێت، یان هەموو ڕۆژێک پێش خەوتن ماچی یەک نەکەن. بەڕاستی کارەساتە ئەگەر ئەم ژن و پیاوە هێشتا بەردەوامبن بە بێ ئەوەی پەیوەندییەکەی جارانیان پێکەوە مابێت. دۆخی ئێستای پیشەسازی فیلم، ڕێک بەو جۆرەیە. خەڵکی وەک جاران فیلمیان خۆش ناوێت و فیلمیش وەک جاران خەڵکی خۆش ناوێت.\nبەڵام دەبێت ئەوەیش بڵێین، کە دەرفەتێکی وامان نەداوە بە خەڵک. تەنها ئەمەریکییەکان گرینگی زۆر بە بینەرەکانیان دەدەن. بێگومان ئەوانیش لەبەر گیرفانیان ئەو کارە دەکەن. بۆیە گرینگیدانەکەی ئەوان جیاوازە لەوەی کە من باسی دەکەم. ئەوەی من دەمەوێت بیڵێم، گرینگیدانە بە لایەنە ڕۆحییەکەی بینەر. لەوانەیە وشەیەکی بەهیزم بەکار هێنابێت، بەڵام مەبەستەکەم ڕێک ئەوەیە و جیاوازە لە گرینگیدانی ئەمەریکییەکە کە بینەر تەنها بە ئامڕازی بەرزکردنەوەی بۆکسئۆفیسەکانیان تێ گەیشتوون. ئەوان گرینگی زۆر بە بۆکسئۆفیس دەدەن، هەر بۆیەش دەتوانن بودجەی زەبەلاحیان دەست بکەوێت و دواتر فیلمی باشی لێوە دروست بکەن. ئەوەتا زۆربەی فیلمە باشەکانی دنیا، لە ئەمەریکا دروست دەکرێن. تەنانەت بە ڕێژەیەکی کەمیش، هەندێکیان گرینگی دەدەن بە لایەنە ڕۆحییەکەی بینەر. من پێم وایە کە دەبێت ئێمە گرینگیدانمان بۆ بینەر زۆر لەوەیش بەرەو پێشتر ببەین. ئێستا بە جۆرێکین کە ژیانی ڕۆژانە و سادەی خەڵکمان، هیچ بەلاوە گیرنگ نییە. بۆیە خەڵکیش هەستیان بەم گرینگینەدانە کردووە و لێمان دوور کەوتوونەتەوە. لەوانەیە ڕۆژێک بێت خەڵک پێویستیان بەم جۆرە گرینگیدانە نەبێت. بەڵام لە ئێستادا، ئەو گرینگیدانە گرینگە و منیش وەک دەرهێنەرێک، خۆم بە تاوانبار دەزانم کە پشتگوێم خستووە.\nباوەڕ ناکەم تا ئێستا سەیری هیچ فیلمێکی خۆمم کردبێت. بیرمە جارێکیان، لە هۆڵەندا چووم بۆ یەکێک لە نمایشی فیلمەکانی خۆم. تەنها چەند خولەکێکی کەم لەوێ بووم و دوایی ڕۆیشتم. چونکە بۆ سەیرکردنی فیلمەکە نەچووبووم. بەڵکو چووبووم تا بزانم تەمەنی فیلمەکە داکەوتووە، دەرکەوت کە داکەوتووە و ئیتر منیش ڕۆیشتم.\nلە ناو هەموو جۆرە بینەرەکاندا، من ئەوانەم زیاتر بە دڵە کە دەڵێن فیلمەکانت ڕێک لەسەر ئێمەیە. یان مانایەکی تایبەتیان هەبووە بۆیان، دواتر شتێک تیایاندا گۆڕدراوە بە هۆی ئەو فیلمانەوە. جارێکیان لە شەقامێکی بەرلیندا ژنێکم بینی کە یەکسەر منی ناسییەوە. ئەو کاتە ”کورتەفیلمێک دەربارەی عەشق” نمایش دەکرا. کە ژنەکە منی بینی یەکسەر دەستی کرد بە گریان. تەمەنی لە پەنجاکاندا بوو. هات بۆ لام و سوپاسی کردم. دیار بوو ماوەیەکی زۆر لەگەڵ کچەکەیدا نێوانیان تێک چووبوو، قسەیان پێکەوە نەدەکرد، هەرچەندە لە یەک شوقەیش دەژیان پێکەوە. کچەکەی تەمەنی نۆزدە ساڵ بوو ئەو کاتە. ژنەکە وتی کە وا بۆ شەش ساڵ دەچێت، کچەکەی قسەی لەگەڵ نەکردووە، جگە لە قسە سادە و دووبارەکانی وەک ”کلیلەکە لە کوێیە؟” ”کەرەمان نەماوە” ‘ئەو کاتە دێمەوە ماڵەوە” ڕۆژێک پێش ئەوەی ژنەکە من ببینێت، لەگەڵ کچەکەیدا سەیری فیلمەکەی منیان کردبوو. کە تەواو بووبوو کچەکە ماچی دایکی کردبوو. بە ئەگەری زۆرەوە دوای یەک-دوو ڕۆژ شەڕەکەیان دەستی پێ کردووەتەوە و فیلمەکەیان بیر نەماوە. بەڵام هەر ئەوەندەی کە بۆ پێنج خولەک، هەستێکی جیاوازیان بۆ دروست بووە، یان ژنەکە بۆ ماوەیەکی کەم دڵخۆش بووە، بۆ من بەسە. فیلمێک ئەگەر تەنها بۆ ئەو پێنج خولەکەیش دروست بکرێت، دەبێت دروست بکرێت. لەوانەیە کچەکە لە دیمەنێکی ”کورتەفیلمێک دەربارەی عەشق” دڵی باش بووبێت بەرامبەر بە دایکی، بڕیاری ماچکردنی دایکی دابێت. ئەم ڕووداوە لە کاتی بینینی فیلمەکەی مندا ڕووی داوە. کەواتە ئەوان وا بیر دەکەنەوە کە فیلمەکە هۆکار بووە. ئەو ماچە، یان ئەو ژنە، شایەنی ئەوەن کە فیلمیان بۆ دروست بکەیت.\nزۆر کەس دوای بینینی ”کورتەفیلمێک دەربارەی کوشتن” لێیان پرسیوم کە چۆن زانیومە هەستی بکوژێک، بەو جۆرەیە کە لە فیلمەکەدا پیشانم داوە. بۆ فیلمی ”ئەماتۆر”یش، ئەو کاتە هەمان پرسیارم بە نامە بۆ دەهات و خەڵکی دەیان پرسی، کە من چۆن دەزانم هەستی عاشقێکی کامێرا چۆنە. زۆر جاریش دەیانوت کە ئەو فیلمە لەسەر ئەوان و ژیانی ئەوان دروست کراوە. ئەوە لە لایان سەیر بوو بۆیە دەیان پرسی کە من چۆن ئەو هەستانە دەزانم و ئایا ئەوان بەڕاستی دەناسم؟ بۆ فیلمەکانی تریش ئەمە هەر بەردەوام بوو. دوای ”کورتەفیلمێک دەربارەی عیشق” کوڕێک نامەی ناردبوو، وتبووی کە گوایە فیلمەکە لەسەر ژیانی ئەوە. ئەوە شتێکی زۆر خۆشە کە کارێک دەکەیت بەبێ ئەوەی بزانیت ڕێک چیت دەوێت لەو کارە. بەڵام دواتر کارەکە بە چارەنووسی کەسێکەوە دەبەسترێتەوە.\nیان جارێکیان کچێک، لە دوای کۆبوونەوەیەک لە دەرەوەی پاریس، هات بۆ لام. کچێکی پانزە ساڵ بوو. وتی چەندین جار چووە بۆ سەیرکردنی ”دووانە ژیانی ڤیرۆنیک” تەنها لە پێناو ئەوەی کە وەڵامێکی دەست بکەوێت. وەڵامی ئەوەی کە ئایا شتێک هەیە بە ناوی ڕۆحەوە؟ پێشتر ئەم وەڵامەی نەدەزانی. بەڵام لە دوای ئەو فیلمەوە بڕوای بە بوونی ڕۆح بۆ دروست بوو. بەڕاستی کچەکە شایەنی ئەوەیە کە ئەو فیلمەی بۆ دروست بکرێت. شایەنی ئەوەیە ساڵێک کاری بۆ بکەیت، پارە و کات و وزەتی بۆ بکەیت بە قوربانی، خۆت ڕاڕا بکەیت و هەزاران بیرۆکە بێتە ناو میشکتەوە، تەنها لە پێناو ئەوەی کە کچێکی گەنج بڕوای بۆ دروست ببێت لەسەر بوونی ڕۆح. ئەمانە بینەری نموونەیین و باشترین بینەری منن. لەوانەیە ژمارەیان زۆر نەبێت، بەڵام هەن.


ئەبسوردیسم و پرۆژەی رزگاری\nما 269 مهمان و بدون عضو آنلاین داریم\nتاریخ ایجاد در شنبه, 15 فروردين 1394 13:10\nرەنگە هیچ کەسێک و هیچ کۆمەڵگایەک بە قەدەر ئەو کەس و کۆمەڵگایانەی وا گرفتاری کێشە و نەهامەتی و گیر و گرفتن، لە بیری دۆزینەوەی ریگاچارەدا نەبن. دۆخی لەم چەشنە، کەس و کۆمەڵگای گرفتار ناچار دەکا کە زۆر بە پەلە لە بیری بینینەوەی رێگای دەربازبووندا بێ.\nهەڵبەت ئەم کاردانەوەیە، کاردانەوەیەکی سروشتیە. هەوڵێک کە رەنگە زیاتر لە هەر شتێکی تر لە غەریزە و لە پاڵنەرە دەروونییەکانەوە دێت، بەڵام هاوکات کێشە لەوەدایە کە دەرباز بوون تەنها پرۆژەیەکی "جەستەیی" یان هەوڵی خۆڕاپسکاندن بە شێوازی خۆبەخۆ نییە. بە تایبەت لە سەردەمی ئێمەدا کاتێک باس لە دەربازبوونە گەورەکانە، ئیدی زیاتر لە کرداری غەریزی و جەستەیی، کرداری بیر و ناسین و پلان دێتە ئاراوە. رەنگە بتوانین بڵێین "دەربازبوون" ئەنجامی کاری هاوبەشی ئەم دووبەشەیە: واتە کردە و بیر، بە پێداگرتنی زیاتر لە سەر بەشی دووهەم واتە بیر.\nلێرەوە گرینگیی زیاتری بیرمان بۆ دەردەکەوێ. ئەوانەی بە جیددی بیر لە رزگاری دەکەنەوە، ئەو کەسانەن کە "بیرکردنەوە و ناسین" دوو خەمی سەرەکی ئەوانن. ئەمەیش پرۆژەیەکی سادە و ئاسان نیە. لە کاتێکدا هەموو شتێک بە هۆی پێشکەوتنی زیاتری زانیاری و زانستەوە رۆژ بە رۆژ ئاڵۆزتر و پڕماناتر دەبێ، ئیتر خۆبەخۆ خودی "رزگاری"ش دەبێ بە پرۆژەیەکی ئاڵۆزتر و هێزبەرتر.\nهەڵبەت بیرکردنەوە و ناسین جاری وایە شان لە شانی ئەبسوردیسم واتە پووچگەرایی دەسوون. وەک چۆن "ئاڵبێرت کامۆ" دەڵێ: "بۆ مرۆڤی پووچگەرا ئیدی شیکردنەوە و دۆزینەوەی رێگاچارە، بابەت نیە، ئەوەی بۆ ئەو بابەتە بریتیە لە ئەزموونکردن و وەسفکردن."\nبەڵام رەنگە هەستی پووچگەرایی بەشێکی پرۆژەی رزگاری بێت. بە تایبەت کاتێک مرۆڤ نائومێد دەبێ لە هەندێ لەوانەی وا باس لە پرۆژەی رزگاری دەکەن. لێرەدا ئیدی بیرکردنەوە و ناسین دەگاتە فریا بۆ ئەوەی بیرمان بکەوێتەوە کە رزگاری مرۆڤ لە نەهامەتییەکان، پرۆژە و رەوتێکی بەردەوام و بێ سنوورە.\n٤ ی ئاپریلی ٢٠١٥\nرۆمان چییە ٢٧\nدەنگی پێی ئاو\nشاعیری ئه‌فغانستان زوهرا سەعید\nرۆمان چییە ٢٦\nبڕوا و خۆناسین\nنیچە لە کتێبی "وەهای گوت زەرتۆشت" دا دەڵێ "ئێوە دەڵێن باوەڕتان بە زەرتۆشتە؟ بەڵام زەرتۆشت چ مانایەکی هەیە؟ ئێوە دەڵێن بڕوادارانی منن؟ بەڵام بڕوادار چ مانایەکی هەیە؟"..."ئێوە بە بێ ئەوەی خۆتان دۆزیبێتەوە منتان بینیوەتەوە، هەڵبەت بڕواداران هەموویان وادەکەن. هەربۆیە بڕوا وەها خاوەن مانایەکی کەم بایەخە."


هێشتا نرخی دەرمان‌و تاقیگەكان كەمنەكراوەتەوە\nخەڵك- هۆشيار عه‌لى\nژمارەیەك لە نۆرینگەكان لە سنوری پارێزگای سلێمانی دەستیان بە داشكاندنی نرخەكان كردووە لە پسوڵەی سەردان كردن، بەڵام تا ئێستا نرخی دەرمان و پشكنین بەپێی نرخە نوێیەكانی وەزارەت كەمنەكراوەتەوە، وەزیری تەندروستیش دەڵێت، ستیكەر لە دەرمانەكان دەدەن.\nتەها مەحوی، سەرۆكی سەندیكای پزیشكان لقی سلێمانی بە (خەڵك)ی ڕاگەیاند، ژمارەیەكی زۆر لە نرخی پسوڵەی نۆرینگەكان لە شاری سلێمانی و دەوروبەری كەمكراوەتەوە و زۆر كەمتریشە لەو نرخەی كە لە وەزارەت دیاری كراوە.\nئاماژەی بەوەش كرد، بە ڕەچاوكردنی دۆخی دارایی هاوڵاتیان و هەرێمی كوردستان نرخی پوسڵە لە نێوان 10 بۆ 15 هەزار دینارە، بەڵام نرخی دەرمان و تاقیگەكان دیاری نەكراوە، ئەوەش پەیوەندی بە سەندیكای دەرمانسازی هەیە.\nلای خۆیەوە حەسەن ڕەمەزان ، سەرۆكی سەندیكای دەرمانسازانی كوردستان لقی سلێمانی، بە (خەڵك)ی ڕاگەیاند، بەهۆی قەیرانی دارایی هەرێمی كوردستان بڕیار درا نرخی دەرمان كەمبكرێتەوە، ژمارەیەكی زۆر لە جۆری دەرمانیش نرخەكانیان لە لایەن لیژنەیەك لە وەزارەتی تەندروستی دیاری كراوە.\nڕاشیگەیاند، ژمارەیەكی زۆر لە جۆری دەرمان نرخەكانیان دیاری كراوە، بەڵام تا ئێستا نەچووەتە بواری جێبەجێ كردنەوە و ئەو دەرمانانەی نرخەكانیان دیاری كراوە لە دەرمانخانەكاندا نین.\nباسی لەوەش كرد، تا ئێستا بە نوسراوی فەرمی كەمكردنەوەی نرخەكانیان بە دەست نەگەشتووە، هۆكارەكەی بۆ ئەو كۆمپانیایانە دەگەڕێتەوە، كە ئەو دەرمانە دەهێنن، بڕیاربوو كۆمپانیاكان نرخە نوێكە بخەنە سەر دەرمانەكە، نەك كۆگا و دەرمانخانەكان.\nلە ماوەكانی رابردوودا گلەیی زۆر لە سیستمی تەندروستی هەرێم دەكرا، بەتایبەت نۆرینگەكان بەوەی پزیشكان لەگەڵ دەرمانخانە و تاقیگەكان هاوبەشن و پارەیەكی زۆر لە نەخۆش دەستێنن.\nبەتایبەتتریش كە ئێستا قەیرانی دارایی رووی لە هەرێم كردووە و كارو كاسبی هاوڵاتیان پەكی كەوتووە و موچەش سەرباری كەمبوونەوەی بۆ نیوە، دواش دەكەوێت، لە هەموو كات زیاتر بە پێویست دەزاندرێت چاو بە كاری نۆرینگە و دەرمانخانە و تاقیگەكاندا بخشێندرێتەوە.\nلەو بارەوە ڕێكەوت حەمە ڕەشید، وەزیری تەندروستی حكومەتی هەرێمی كوردستان، بە (خەڵك)ی ڕاگەیاند، دیاری كردنی نرخی دەرمان قۆناغی یەكەمی تەواو كردووە، ئەویش دیاری كردنی نرخەكەیە، قۆناغی دووەم ماوە ئەویش دانانی نرخە نوێكەیە لەسەر دەرمانەكان.\nوتیشی: "لە دوو ڕۆژی ڕابردوو نرخە نوێكە دەخرێتە سەر ئەو دەرمانانەی كە لیژنەكان دیاریان كردووە، دەكەوێتە بازاڕ و بە دەرمانخانەكانیش بڵاودەبێتەوە".


جیقنه – كولتور مه‌گه‌زین\nBy دابان عه‌تار\t Last updated مارس 13, 2018\nئه‌و جیقنه‌یه‌ی په‌یوه‌ندی به مرزای منه‌وه هه‌بوو دره‌نـگ حاسڵ بوو. بۆ حاسڵ بوونی خۆیشی منی ته‌فنیش کرد، ئاخر کۆتری خوێڕی عه‌رز حیز له‌و هه‌موو عاسمانه‌ی خوای ته‌نیا سه‌ری منت شک برد؟! ئێ خۆ سه‌ری من ئاوده‌ست نییه هه‌ی عه‌رز حیز؟ که هه‌ر ده‌شت کردمه ئاوده‌ست ده‌قیچه‌ک زووتر بتکردبا و نه‌تهێشتبا ئه‌و هه‌موه ساڵه چاوه‌ڕوانی ڕه‌حمه‌تی قونت بم. جاری وا هه‌بووه فشه‌م به‌و خه‌رکه‌ی ده‌کرد ده‌مگۆت: ئاخر مه‌عقوله چاوتان له قونی کۆترەک بی؟! ئاخر مه‌عقوله باوه‌ڕتان به قونی کۆترەک بی مرازتان حاسڵ بکات؟! به‌رام ئێستا به‌ره‌به‌ره ئه‌و گومانه‌م که‌متر ده‌بیته‌وه و زیاتر قه‌ناعه‌ت به‌وه ده‌هێنم، که جیقنه‌ی کۆتر په‌یوه‌ندی به‌مرازه‌وه هه‌بێ.ئ ه‌گه‌ر وانیه، ئه‌ی بۆ له‌وهه‌مووه عاسمانه پان و به‌رینه جیقنه‌ی له‌سه‌رسه‌ری ئێمه فڕێ ده‌داته خوارێ؟! دیاره په‌یوه‌ندیه‌ک له‌نێوان ئێمه و جیقنه‌ی کۆتردا هه‌یه ئه‌گه‌رنا بۆچی چه‌ند مه‌ترەک له‌ولای منه‌وه به‌عاردینه‌که‌وت؟ یان بۆ چی چه‌ند ساڵێک پێشتر ئه‌و کاته‌ی چاوه‌ڕوانی خه‌ریک بوو بمکوژێ مام کۆتر ڕوحمی نه‌تلیسایه‌وه و چیقنه‌ی موباڕه‌کی به‌سه‌رمدا به‌رنه‌دایه‌وه؟!بابزانم ئه‌ونامه‌یه چ ده‌رێ؟ ” ژیانت ده‌سوتێنم” دیاره واهه‌ست ده‌کات تا ئێستا نه‌یسوتاندووه؟! هێشتا مه‌ویه‌تی! له‌ماوه‌ی دووساڵ هه‌موو ڕۆژەک قوزه‌ڵقورتی به‌هه ناوی مندا کردیه! هه‌ناوی ڕه‌شکردیتم.خوا له‌ناوی ببا. ده‌یانگۆ ژن هینان وه‌کی ته‌نه‌که وایه سه‌ره‌که‌ی هه‌نگینه و بنەکەی گوە، هه‌ر هه‌نگینه‌که ته‌واوبوو ده‌وت به‌گوی ڕاده‌چی. ئه‌دی لۆ ئه‌من له‌وه‌ته‌ی هه‌مه لەو ژن هینانەم تامی هه‌نگینم نه‌کردیه؟! کوره پێش به‌ده‌ست هێنانی ئه‌من زۆربه‌شتەکیگەورەو پیرۆز لە خەیاڵی خۆمدا وێنام دەکرد، به‌رام ئێستا ده‌زانم خه‌یاڵ شتێکه‌و واقیع شتێکی دیکە. بۆ من ناوازه و دانسقه‌که‌ی خه‌یاڵ ئه‌وشته‌ی چه‌ندان شه‌قی مزرم له پێناوی خوارد له واقیعدا یه‌ک ته‌نه‌که گوو بوو. ده‌یانگۆ کابرایه‌ک چووبووه کن مه‌لایه‌ک گۆتبووی: مامۆستا ئه‌ینارێن ژن هینان وه‌کی ته‌نه‌که‌کی وایه نیوه‌ی سه‌ره‌تایه‌که‌ی هه‌نگینه‌و نیوه‌که‌ی دیکەی گووه؟ مه‌لایه‌که‌ش گۆتبووی: ئه‌وجا مه‌به‌ستت چیه ؟! کابراش هه‌ناسه‌کی هه‌رکێشابوو گۆتبووی: ئێ مامۆستا ئه‌وه ئه‌من چه‌ند ساره ژنم هینایه که‌چی هه‌ر نه‌گه‌یشتیمه هه‌نگینی و هه‌ر له‌گوه‌که‌م. مه‌لاش گۆتبووی: ئه‌وجا ئه‌من چ بکه‌م ئه‌توو ته‌نه‌که‌که‌ت به‌عه‌کسه‌وه هه‌رپچڕیه!\nپێبکه‌نن! ئائا پێبکه‌نن!\nئه‌من هیچ پێکه‌نینم نایا، سه‌رو درم گیرایه و ده‌مه‌وێ بگریه‌م. ئا ئا پیاویش ده‌گریا. ئا ئا پیاویش به‌دزیه‌وه ده‌گریا. ده‌با ده‌وت له‌گوی ڕاچی و ژیانت لێ ببته دۆزه‌خ ئه‌وجا نه‌گریه‌ی! ده‌بیتن ئه‌منیش ته‌نه‌که‌که‌م به‌عه‌کسه‌وه هه‌رنه‌پچڕیبی؟! ئه‌وجا ئه‌گه‌ر ئه‌من له‌و سه‌ره‌تای گه‌نجیه‌مه‌وه هه‌نگینم نه‌بێ به پیری لۆچمه؟! کوره هه‌نگینێ هه‌رتامی لێ ناکه‌م. ئه‌وه ده‌رێی خۆم هه‌رده‌خه‌ره‌تێنم ئه‌گه‌ر به‌و گه‌نجیه‌ی نه‌متانی ڕازی بکه‌م به‌و هه‌مووه تاقه‌ت و زه‌وق و عیشقه‌وه به‌پیری دوای لاواز بوونی هه‌موو ئه‌وشتانه کو بتانم؟! پێش ئه‌وه‌ی ڕووداوه گه‌وره‌که ڕووبدات، واتا پێش ئه‌وه‌ی جیقنه‌ی موباڕه‌ك حه‌یام ببا، هه‌رچه‌نده فشه‌شم به په‌یوه‌ندی نێوان مراز و جیقنه ده‌هات به‌رام چی له دریخوێڕی بکه‌م؟ ئاخر هه‌روه‌کو چۆن در مێشه‌و به گوشه‌وه ده‌نیشته‌وه، ئاوها مێشانه‌ش له‌پێناوی عه‌شقدا سه‌ر به‌هه‌موو کونێکدا ده‌کا و ئاماده‌یه ته‌نازول لۆ هه‌موو ئه‌و شتانه بکات، که پێشتر له‌لای گووبوون. ئه‌وه‌ی خۆشتان ناوێ دوعای لێمه‌که‌ن خوا له‌ناوی ببا، نانا له‌ناوچوون چیه. ئه‌گه‌ر به قسه‌ی من ده‌که‌ن دوعای لێ بکه‌ن خوا به‌ده‌ردی عاشقانی ببا. ئا ئا کوره وه‌لله‌هی له عاشقی که‌رتر نییه له‌کوڕه‌ی ئه‌و عه‌رزه‌ی. ڕۆژه‌کیان ئه‌و خاتوو ده‌عبایه هاته دوکانه‌که‌م، نامه‌وێ ناوی خۆی بینم هه‌ر پێی ده‌ڵێم (خاتوو ده‌عبا) له کاتێکدا، که یه‌که‌مجار دیتم هه‌ستم کرد خاتوو فریشته‌یه. به نازێکه‌وه پرسیاری قوماشێکی کرد. بۆ ساتێک نه‌متوانی وه‌رام بده‌مه‌وه، ته‌نیا لێی ڕامابووم. خه‌نده‌یه‌کی کرد و دووباره‌ی کرده‌وه: کاکه گوتم ئه‌مه به چه‌نه؟ ڕاچڵه‌کیم! شه‌رمەک دایگرتم، به سه‌ر خۆم نه‌هینا، ویستم برێم به‌وه‌نده‌یه، له ده‌وم ده‌رچوو گۆتم: فریشته‌خانم به‌وه‌نده‌یه. به سه‌رسوڕمان و توڕه‌ییه‌که‌وه گۆتی: چی ووت؟! زۆر شڵه‌ژام! به شه‌رمێکه‌وه وەرامیم داوە: ببوره خاتوون له گه‌ر ناوی خزمەکمدا لێم تێکه‌ر بوو، ئائا ناوی فریشته‌یه زۆر به‌نگۆ ده‌چی. ته‌بعه‌ن درۆ ده‌ردی سه‌ی هه‌ر که‌سیشم نه‌ده‌ناسی به‌وناوه‌وه. لۆیه ده‌رێم عه‌شق که‌راتیه. رەئکیدم له‌و قسه‌یه‌م. عه‌شق ده‌توانێت گه‌وره‌ترین قاره‌مان بکاته لاوازترین مه‌خلوق. ده‌رباره‌ی کیلۆباتڕا هیچ ده‌زانی؟ ئه‌من شتەکم له باره‌یه‌وه بیستووه. ئه‌من قه‌ت له‌و که‌سانه نه‌بووم له دوای خوێندنه‌وه‌وئه‌و شتانه‌بووبم، به‌رام عه‌شق ئه‌وه‌شی پێ کردم، به‌رێ هه‌ر له‌و سه‌رده‌می عه‌شقاتی، ببوره که‌راتیه‌ی ده‌رباره کیلۆباتڕام خینده‌وه، که کو دوو له گه‌وره‌ترین پاشاکان به عیشقی خۆی زه‌لیل ده‌کات، عه‌نتیکه تر ئه‌وه‌یه هه‌ندەک ده‌یانگۆ زۆر جوانیش نه‌بووه. ئێ خۆ ڕاسته ئه‌و ده‌عبایه‌ی من جوان بوو، به‌ڵام زۆری پێشتر له‌و جوانترمته‌پاندبوو، که‌چی هه‌ر به‌خه یاڵیشمدا نه‌هاتبووعاشق بم. به‌رێ له‌به‌رئه‌وه‌ی جلی ژنانم ده‌فرۆشت، خۆشم گه‌نجەکی قۆز و زمان لووسبووم زۆر کچم هه‌رخه‌ره‌تاندبوو.هه‌رلۆیه ده‌رێم عه‌شق کێوی ترین و دڕنده‌ترین حەیوانیش کەوی ده‌کا، من وابووم کێوی بووم، باوه‌ڕم نه‌ده‌کرد هه‌رگیز کچەک بتانی ڕاوم بکا و ڕۆژانه‌ش کچم ڕاوده‌کرد . که‌چی که‌وتمه به‌رده‌ستی خاتوو ده‌عبا. هه‌ر ئەو دیتنەی بۆمن به‌س بوو،تا ببمه فلیمی هیندی. به‌شێوه‌یه‌کی زۆر خراپ لۆی لێدرام. هه‌رچار ته‌که‌رم لۆی که‌ته عه‌ردی ، له‌سه‌ر ڕینگ ده‌ڕۆیشتم، به کورت و کرمانجی هەر عه‌رزم به‌گان چوو . قسه‌م له گه‌ری زۆر خۆش کرد، ئه‌و شته‌ی ده‌یویست ئه‌وه‌نده‌م خاتر دەگرت هه‌ر به‌زه‌ره‌ر دەمدایێ. وای لێهات بوه مه‌عمیلم. ئه‌منیش موتابه‌عه‌م کرد وشوێنی دانیشتنیم که‌شف کرد. ئه‌وجا هه‌رئه‌وه‌نده کوڕ له‌دووی کچه‌کی بی، وه‌کی قیڕ و بنیشتی پێوه‌ی ده‌نووسێ، کوره هه‌ر وازم نه‌هینا. ڕۆژه‌کی له کن براده‌ره‌کم باسم کرد گۆتم هه‌رچی ده‌که‌م ڕازی نابی، له‌ونه‌وعانه نییه ئاسان به‌رزه‌فت بی. خینده‌واره، ته‌له‌به‌ی کولیه‌یه و ئه‌منیش ته‌نیا تا سێی ناوه‌ندیم خیندیە، کو به‌من ڕازی ده‌بی و کو بتانم ڕازی بکه‌م؟کوره هه‌رچی بوێ لۆی ده‌که‌م. براده‌ره‌که‌م زۆر خۆی شه‌ریف پشان دا، ئه‌منیش یه‌کسه‌ر باوه‌ڕم پێ کرد. گۆتی: ئه‌من کتێبه‌کی شعریت لۆ ده‌ینم، ئه‌و نه‌وعه که‌سانه ته‌نیا به شیعری ئه‌وها به قوه‌ت ڕاو ده‌کرێن…کتێبی شعره‌کانی مه‌حوی لۆ هینام، ئه‌منیش هیچی تێ نه‌ده‌گه‌یشتم. گۆتم: ئه‌وه ئه‌و مه‌حویه له‌شاعره‌کانی باسی چی ده‌کا؟ گۆتی هه‌مووی عه‌شقاتیه. لۆی بکه نامه و لۆی بنێره ئه‌و خیندوارتره هه‌م تێده‌گا و هه‌م به دریشی ده‌بی، دڵنیام له‌وه. ئه‌منیش که‌رکه‌ر هه‌ستام شعره‌کی مه‌حویم له نامه‌کی لۆ نووسی. دوای خیندنه‌وه‌ی هه‌ر مه‌پرسن کو به‌چڕوچاوی دادامه‌وه. گۆتی: تخوا ئه‌وه هه‌موو هه‌سته‌که‌ت بوو هه‌ی بێ شعور ئه‌وه له‌و شعره‌ی تێی ده‌گا ؟ تخوا خۆو تێی گه‌یشتی؟ ئه‌منیش هه‌رچه‌نده هه‌ڕه‌م له‌مه‌ڕه‌ی ده‌رنه‌کربوو زۆر به موسه‌یته‌ریه‌وه گۆتم: لۆ له‌وه‌ی عاشقانه‌تر هه‌یه؟! به‌فشه‌پێکردنێکه‌وه پێکه‌نی: کوره عاشقانه‌ی چی که که‌س تێی نه‌گا، هه‌ی بێ شعوری نه‌زان جارێکی تر نه‌یه‌وه سه‌ر ڕێگەم، ئه‌گه‌رنا به‌برایه‌کانم ئەڵێم بەر شەقت بدەن . ده‌بڕوابکه‌ن ئه‌و نه‌بوایه هه‌رکه‌سەکی دیکە بوایه له‌وێ ده‌مکوشت، به‌س ئاخ چ بکه‌م عه‌شق پیاوی حیزده‌کا! ئاااخ! بریا دوای ئه‌و قسانه ئه‌گه‌رچی نه‌شمکوشت تڕۆم بکردبا. بریا عه‌شقاتی نا نا عه‌شقاتی نا جاشکاتی ئه‌وه‌نده ته‌نه‌زوله‌ی پێ نه‌کردبام. زۆر توڕه‌بووم هه‌وڵم دا له بیری که‌م و له‌گه‌ر سه‌ی به‌نه‌عله‌تی که‌م، به‌رام ئاااخ چ له‌و دره حیزه‌م بکه‌م. چ لەو مێشه بکه‌م، چه‌ندی کردم نه‌متانی واز له‌و گوه بێنم. لێمگه‌ڕێن باقسه‌کانم ته‌واو بکه‌م، هه‌رچی جوونی پیسه قابیلیتی. ئاخر ئه‌گه‌ر یه‌ک قیچ نه‌رمی بنواندایه خۆ ئه‌من شێت نه‌بوویمه جوون به عه‌شقه‌که‌م بده‌م! ئه‌و عه‌شقه‌ی هه‌ر دوای ئه‌و ڕه‌زیل کردنه نه‌متانی واز بینم و دیسان چوومه‌وه سه‌ر ڕێی، ئاخر چه‌ندی هه‌وڵمدا نه‌متوانی و درم بۆ یه‌ک کچی دیکە نه‌ده‌چوو. ته‌نانه‌ت ئه‌و ژنانه‌ی پێشترێ پێیان فێرببوم و چێژم لێیان ده‌برد، ئه‌مجار له‌به‌ر چاوم قێزه‌ون ببوون. ویستم خۆم غه‌رقی چێژ بکه‌م و ئه‌و له‌بیر بکه‌م. یه‌کەک له‌قله هه‌ره جوانه‌کانم هه‌ربژارد و خۆم گه‌یانده کنی. له‌گه‌ر ئه‌وه‌شدا زۆر له‌و جوانتر بوو، زۆر شاره‌زاش بوو، له وروژاندنی من، به‌راموه‌ک پارچه په‌ڕۆیه‌کی ته‌ڕ هیچ هه‌ستەکم تێدا نه‌مابوو، گه‌یشته ئه‌وه‌ی له مارێ ده‌ری کردم و گۆتی: بڕۆده‌رێ که‌وڵه‌کۆن هێلاک بووم به‌ده‌ستته‌وه. خۆ تۆ هیچ جووله‌یه‌کت تێدانیه. ڕاستی ده‌کرد من ، منێک که‌پێشتر وه‌ک شێر له گۆڕه‌پانی جه‌نگدا ده‌منه‌ڕاند،ئه‌و ڕۆژه ته‌نانه‌ت نه‌متوانی وه‌ک که‌متیارێکیش به‌رماوه بخۆم! کوره شێری چی و ته‌ڕه‌ماشی چی؟! ئه‌وکات زۆر باشتر بووم له‌ئێستا ، ئێستاکه وه‌ک مشکێکیش خۆم نابینم.\nهه‌رچه‌ندی باوه‌ڕیشت به شتەک نه‌بی ، ئه‌گه‌ر تروسکایی ئومێدەکی تێدابی عاشق به پێچه‌وانه‌ی هه‌موو بیربڕوایه‌وه په‌نای لۆ ده‌با. به‌رێ منیش چه‌ندان جار به سه‌عات له بن دارەک یان وایه‌ری کاره‌بایه‌ک ڕاوه‌ستاوم و چاوه‌ڕوان بووم تا کۆتر به‌ڕوحمی خۆی ڕوحمم پێ بکاو ڕه‌حمه‌تی خۆی دابارێنێ. منێک که هیچ باوه‌ڕم به په‌یوه‌ندی نێوان مرازو جیقنه نه‌بوو، که‌چی عیشق ته‌نه‌زولی پێ کردم و به سه‌عات له چاوه‌ڕوانی جیقنه‌دا ڕایگرتم. به‌ڵامنه‌بوو…\nئه‌و مرازه‌ی من له ته‌نیشتم به‌رده‌بۆوه و به من نه‌ده‌که‌وت. به‌رێ پێم که‌وات به‌ڵام پاشی چی؟ دوای ئه‌وه‌ی چه‌ند جار براکانی شاپی مزریان کردم، له‌به‌رئه‌وه‌ی وازم نه‌ده‌هینا ، دواجار دڵیان نه‌رم بوو، خوشکه‌که‌یان دامێ. نازانم کو بوو ئه‌ویش ڕۆژەکیان دوای خۆ زه‌لیل کردنەکی زۆر ڕه‌زامه‌ندی پیشان دا.\nله‌خۆشیان وه‌خته‌بوو باڵ بگرم ، چه‌پکه‌گوڵه‌که‌م به ده‌سته‌وه گرت و له سه‌یاره‌که‌م دابه‌زیم. که‌پوم لۆ حه‌وای بڵیند کرد و سینگم پڕ له هه‌وای به‌خۆنازین کرد. هه‌نگاوی هێواش و غرورانه‌م ده‌نا. چسوانم چی چاوه‌ڕێمه. عوسه که‌ته‌ری براده‌رم له‌پشتی کامێراکه‌وه دیاربوو، له ژنه‌کان باشتر هه‌لهه‌له‌ی ده‌کێشا. ته‌ماشایه‌کم کرد و چاوه‌کم لێ قوچاند، سه‌رەکم لۆ له‌قاند. هه‌لهه‌له‌و چه‌پره ئه‌و ناوه‌ی خرۆشاندبوو. تا زیاتر له ساڵۆنه‌که نزیک ده‌بوومه‌وه که‌یفم خۆشتر ده‌بوو، خوێنم زیاتر ده‌کوڵا. له گه‌رمه‌ی هه‌لهه‌له و چه‌پڵه‌دا هه‌ستم به شتەکی گه‌رم کرد، به‌ر سه‌رم که‌وت. گه‌رماییه‌که به لاجانگمدا هاته خواره‌وه. ته‌ماشای عاسمانم کرد، ده‌سته‌کم له گه‌رماتیه‌که‌دا زۆر لینج بوو…ده‌نگی هه‌لهه‌له‌کان گۆڕان به پێکه‌نینی سه‌رشێتانه و بێ ویژدانانه. ئا ئا ئه‌وه مرازه‌که‌م بوو، به‌رام له کاتەکی هه‌م دره‌نگ و هه‌م ناوه‌خت حاسڵ بوو.. نا نا حاسڵ نه‌بوو ئه‌وه که‌ی حاسڵ بوونه ئه‌وه گووتێکردنه…\nله‌ناو ئه‌و عه‌شاماته له‌و عه‌رزی وا زۆر به ته‌پڵی سه‌ری من که‌وت…\nشوێنی خود لەنێو بڵقدایە \nتشرینی دووهەم 22, 2019


خالید محەممەدزادە: ڕۆژهەڵاتی کوردستان لە بەردەم ڕووخانی كۆمەڵایەتی و ئابووری‌دایە – کوردستان و کورد\nخالید محەمەدزادە، نووسەر و ڕۆژنامەنووس دەڵێ لە ڕۆژهەڵاتی كوردستان ڕێنێسانسێكی فرەڕەهەندیی نەتەوەیی لە ئارادایە كە پاراستن و گەشەسەندنی كولتووری و بەها كوردییەكان لە ئەولەوییەتەكانی ئەم وشیارییە نەتەوەییەیە، ئەمە لەگەڵ ئەوەی پاراستنی ژینگە و پەرەپێدانی كۆمەڵگەی مەدەنی، پاراستنی مافی هاووڵاتی بون و وشیاری نەتەوەیی لە ئامانجەكانی دیكەی ئەم ڕێنێسانسەیە.\nخالید محەمەدزادە هاوکات پێی‌وایە کە بەهۆی سیاسەتی برسی‌كردن، كارتێكردن و لاسایی‌كردنەوەی كولتووری فارسی و تۆپبارانی كوولتوری، كۆمەڵگەی كوردی لە باری كۆمەڵایەتی و ئابوورییەوە مەترسیی ڕووخانی لەسەرە. ئەو دەڵێ لۆمپەنیزمی كۆمەڵایەتی، داڕووخانی ئابووری و بێكاری بەشێک لە كاریگەری و لێکەوتەکانی تۆپبارانی كوولتوری و سیاسەتی برسی‌كردنە.\n“کوردستان” بۆ تاوتوێی کۆمەڵە پرسێکی هەستیاری دیکەی کولتووری و کۆمەڵایەتی دیمانەیەکی کورتی لەگەڵ خالید محەممەدزادە، نووسەر و ڕۆژنامەنووس پێک‌هێناوە:\nکاک خالید بۆ چوونە نێو باسەکەمان ئەگەر وێنەیەك لە ئێستای ڕۆژهەڵات بە دەستەوە بدرێ، ئێوە چ وێنەیەك بە دەستەوە دەدەن؟\nکۆمەڵگەیەك لە لوتكەی وشیاریی نەتەوەیی و هەست‌كردن بە بەرپرسیارەتیی گشتی دەبینرێ كە سەرەڕای سەپاندنی سیاسەتی برسی‌كردن و فەزای پۆلیسی و بە پادگانی‌كردن، هەوڵی پاراستن و پەرەپێدانی ڕەهەندەكانی كوردبون و ئازادییە تاكەكەسی و كۆییەكانی دەدا. ئەمە وێنە گشتییەكەیە كە وای لە ڕۆژهەڵات كردوە تاكە تابلۆی پاراستنی بەها كوردییەكان لە ڕۆژهەڵاتی نێوەڕاست بێ، ئەمە لەگەڵ ئەوەی هەوڵ دەدا وینەیەكی مەدەنی و شارستانەتی تر لە كورد پێشانی جیهان بدا بەدەر لەو وێنە چەكدارییەی كە لە كورد پێشانی جیهان دەدرێ كە گوایە كورد تەنیا شەڕكەری چاكن و دەڵێن پارە و چەكیان پێ بدەی شەرت بۆ دەكەن!\nئەدی دۆخی سیاسیی ڕۆژهەڵات چ دۆخ و چ تابلۆیەكی هەیە؟\nدۆخە گشتییەكەی باسم كرد بەدەر نییە لە دۆخی سیاسی و خواستی سیاسی، چونکی لە دواجاردا ئەو ڕێنێسانسە نەتەوییە، هەڵگری خواستی سیاسییە، بەڵام كەرتی كاری حیزبی و چالاكیی سیاسی لە ڕۆژهەڵات، كەرتێكی وێرانە. بە داخەوە لەم كەرتەدا كەمترین جووڵە و چالاكی دەبینرێ، یا هەر نابینرێ. ئەمە لە گەڵ ئەوەی لە نێوخۆیدا لە دۆخێكی قەیراناویدا دەژی. خەسارەکانی خراپ سیاسەت‌کردن و نالێکیی لەگەڵ زۆر ویست و گۆڕانگاری خێرای کۆمەڵگە باڵی كێشاوە بە سەر فەزای سیاسی و حیزبی لە ڕۆژهەڵات كە ئەگەر كونترۆڵ نەكرێ زیان و خەسارەکانی لەسەر پرسی کورد زۆر دەبن.\nئەگەر بەم‌جۆرە بێ کە جەنابت باسی دەکەی، پێت‌وایە حیزبەكانی ڕۆژهەڵات و چالاكانی سیاسی بۆ دەرچون لەو د‌وخە دەبێ چی بكەن؟\nحیزب و چالاكانی سیاسی ئێمە تەنیا بە جەستە لە ڕۆژهەڵات دور نەكەوتوونەتەوە، بەڵكوو تا ڕادەیەک عەقڵییەتی سیاسی و فیكری سیاسییان لەلایەن حیزبی پارچەكانی دیكەوە بەبارمتە گیراون. ئێمە زۆرجار دەبینین کە ئەندامەکانیان بەبێ مز و باج لە فەزای مەجازیدا وەك ئەندام و لایەنگرانی حیزبەکانی پارچەکانی دیکە هەڵسوكەوت دەكەن، ئەمە بۆ حیزب و چالاكێكی سیاسی ڕۆژهەڵاتی کوردستان كە كۆمەڵگەكەی لە بەردەم گورگ‌دایە مەترسیدارە.\nبۆ دەرچوون لەم دۆخە، دەبێ چی بكرێ؟\nحیزبی ڕۆژهەڵاتی و چالاكی سیاسیی ڕۆژهەڵاتی کوردستان پێویستە بە كولتووری ڕۆژهەڵاتی فورمات بكرێنەوە و تێ‌بگەن كاری ئەوان بە پلەی یەكەم و پێش هەموو شتێک کارکردن لەسەر پرسەکانی ڕۆژهەڵاتە. حیزبی ڕۆژهەڵاتی و چالاکی سیاسیی ئەو بەشەی کوردستان پێویستە لە هەموو دۆخێکدا و بە هەموو توانایەوە لە خەمی کێشەکانی ڕۆژهەڵاتدا بێ و ڕۆژهەڵات‌تەور بێت.\nئەدی دۆخە كۆمەڵایەتی و ئابورییەکەی ڕۆژهەڵات چۆن هەڵدەسەنگێنن؟\nلە ڕاستیدا دۆخی كۆمەڵایەتی و ئابووریی ڕۆژهەڵاتی کوردستان لەژێر سیاسەتی ستەمكاری و تۆپبارانی كولتووریی دەسەڵاتی کۆماری ئیسلامیدا زۆرترین زیانی بەر كەوتووە. لە باری كۆمەڵایەتی و لەژێر كاریگەریی تۆپبارانی كولتووریدا، جۆرەها دیاردەی ناشیرین و نامۆ بە كومەڵگەی كوردیی ئێستاوە دەبینرێن وەک سەرهەڵدانی لومپەنیزمی كۆمەڵایەتی كە لە ئێران بە دیاردەی “ارازل و اوباش” ناسراوە. كێشە كۆمەڵایەتییەكان، تەلاق و مادەی هوشبەر، منداڵانی كار، جۆرەها پێوەندی و پێکەوەژیانی هاوردەكراو لە دەرەوەی نەریتەکانی کۆمەڵگە و چەندین كێشەی تر لە مەترسییەكانی سەر كەرتی كۆمەڵایەتیی كوردستانن. ئەمانە ئەگەر لێکەوتە و بەرهەمی دەسەڵاتدارەتیی کۆماری ئیسلامی و دژایەتیی حکوومەت لەگەڵ کۆمەڵگەی کوردییە، بەڵام کۆمەڵگە و جووڵانەوەی سیاسیی کوردیش پێویستە بە هەستیارییەوە مامەڵەیان لەگەڵدا بکا.\nبەڵام باسی دۆخە ئابوورییەکەت نەکرد\nلە باری ئابورییەوە سیاسەتی برسی‌كردن، نەبونی هەلی كار، هەڵاوسان، داڕووخانی ژێرخانە ئابورییەكان و نەبووژانەوەی كەرتی بازرگانی و كشتوكاڵی لە مەترسییەكانی داڕمانی كەرتی ئابووری كوردستانن. لەگەڵ ئەو بارە قورسەش حكوومەت بە دروست‌كردنی دەیان بەنداوی نازانستی ئاوی كوردستان بۆ ناوچەکانی دیکەی دەرەوەی کوردستان ڕادەگوازێت کە ئەمە لە دواجاردا ویشك‌كردنی سەرچاوە ئاوییەكانی لێ دەكەوێتەوە و لەو سۆنگەیەوە زیانێکی قورس هەم بەر ژینگە و هەم ئابووریی کوردستان دەکەوێ.\nڕۆژهەڵات بە بەراوەرد لەگەڵ کۆمەڵگە ئێرانی و كوردییەكانی دیكە بە هەریمێكی كولتووری دەناسرێ و بەو پێناسە ناوی دەبرێ. دەركەوتەكانی ئەم كولتووربوونە چ ڕەنگدانەوەیەكی لەسەر كەرتی كۆمەڵایەتی هەیە؟\nڕەنگدانەوەی گەورەی هەیە،بۆ نمونە لە كەرتی كۆمەڵایەتیدا سەرەڕای سەپاندنی سیاسەتی برسی‌كردنیش، بەڵام دیسان ئەوە كولتوورە ڕەنگڕێژی ئەخلاقی كۆمەڵگە دەكا و ڕێگە بە هەندێك دیاردەی دزێو نادا كە لە كۆمەڵگەكانی دەوروبەردا هەیە.\nبە شێوەی گشتی خەڵكی ڕۆژهەڵات، خەڵكێكی بەفەرهەنگ و بەئەدەبن، ئەمەش كاریگەریی ئەو كولتوورە دەوڵەمەندەیە.\nئەدی ئەم كولتوورە چ كاریگەرییەكی لەسەر ئایین داناوە؟\nكولتووری ڕۆژهەڵات كاریگەریی گەورەی لەسەر ئایینیش داناوە. وای‌كردوە کە دین و ئایین لە ڕۆژهەڵات، كوردیتر بێ و دابماڵدری لە كولتووری ئایینیی وڵاتانی دیكە. مزگەوتەكان لە باتی وەك زۆرێك لە وڵاتانی ناوچەكە ببن بە شوێنی دەمارگرژیی ئاینیی و سرینەوەی جیاوازییەكانی كۆمەڵگە، بوون بە ناوەندی كولتووری و كۆمەڵایەتی. ئەگەرچی هەوڵی دەستێوەردانی ئایینی و هەناردەكردنی وتاری توندی ئایینی بۆ ڕۆژهەڵاتیش دەبینرێ، بەڵام دین لە ڕۆژهەڵات لەژێر كاریگەریی كولتووری ڕۆژهەڵات كوردێندراوە و بە كۆمەڵایەتی، واتە خۆماڵی كراوە.\nیانی دەتەوێ جیاکارییەک بکەی لە پێگەی دین لە ڕۆژهەڵات لە چاو بەشەکانی دیکەی کوردستان؟\nئەمن لام‌وایە وەك دین، خودی دین مەترسیی نییە بۆ سەر کۆمەڵگە، بەڵام دەبێ پێش بە هاوردەكردنی تەفسیری شەرئەنگیزانە و داعشی لە دین بۆ ڕۆژهەڵات بگیردرێ. گوتاری دینی لە وڵاتانی دراوسێ بە پارچەكانی دیكەی كوردستانیشەوە، گوتارێكی توندوتیژی ئایینییە و، نابێ ڕێگە بە هاوردەكردنی گوتاری توندی ئایینی بدرێ بۆ ڕۆژهەڵات؛ چونکی دەبێتە هۆی تێكدانی ئاسایشی كۆمەڵایەتی و كولتوور و پێكەوە ژیانیش لە ڕۆژهەڵات لەبار دەبا. ئەم فۆرمە لە ئایین كە لە ڕۆژهەڵات بارگاوی كراوە بە كولتووری ڕۆژهەڵات نەك زیانی نییە سودیشی هەیە، بەڵام بێگۆمان تەفسیری غەیرە ڕۆژهەڵاتی لە ئایین و لاسایی‌كردنەوەی ئایینی وڵاتی دیكە و لاسایی‌كردنەوەی گوتاری ئایینی پیاوانی ئایینیی وڵاتانی دیكە، دەكرێ زیانی زۆری هەبێ بۆ كۆمەڵگەی كوردی و خودی ئایینیش لە ڕۆژهەڵات.\nئەی كاریگەریی كولتووری ڕۆژهەڵات لەسەر كەرتی حیزبی و سیاسی چونە؟\nلە كەرتی سیاسییش، بە شێوەی گشتی هەم كاریگەریی كولتوور دەبینرێ و، هەم كاریگەریی کۆمەڵگەی مەدەنی بە سەر سیاسەتی ڕەسمیی حیزبەكانەوە دیارە. بۆ نمونە هەر كاریگەریی كولتووری ڕۆژهەڵاتە وای‌كردوە حیزبی ڕۆژهەڵاتی بە بەراوەرد لەگەڵ حیزبی پارچەكانی دیكەی كوردستان، حیزبی توندوتیژی خستنەوە نەبن و شەڕی چەكداری، تاكە ڕێكاری بەردەم بۆ یەکلاکردنەوەی کێشەکانی نێوانیان نەبێ و پرسی خاك و خەڵك بۆ ئەوان پرسێكی گرینگ بێت. بەڵام بە هۆی دوركەوتنەوەی خەڵكە حیزبی و سیاسییەكە لە ڕۆژهەڵات و تا ڕادەیەکی بەرچاو كاریگەریی كاری حیزبی و سیاسیی پارچەكانی دیكە لەسەر ئەندام و لایەنگرانیان، زمانی ئاخاوتن و نووسینی بەشێك لە چالاكانی سیاسیی ڕۆژهەڵاتی لە دەرەوەی ڕۆژهەڵات، زمانێكی زبر و لە دەرەوەی كولتوور و ئەدەبی ڕۆژهەڵاتە. ئەمەش ئەگەر پێشی پێ نەگیرێ و کاری لەپێناودا نەکرێ، چاوەڕوانی مەترسییەکی جیدیی لێ دەكرێ. خۆ هەر ئیستاش لە تۆرە كۆمەڵایەتییەكان بەتایبەت لە فەیسبوك هەست بە سەرهەلدانی ئەم جۆر ڕەفتار و قسەكردنە دەكرێ و دەبینی حیزب هەیە بەرگەی هیچ سەرنج و رەخنە و ڕایەكی جیاواز ناگرێ و بە پێوەری جاش و باش سەیری دەرەوەی خۆی دەکا.\nکاک خالید زۆر سپاس بۆ بەشداریت لەو کورتە دیمانەیەدا


جیاوازیی نێوان پێداچوونەوەکانی «چەندێتی» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «چەندێتی»\nوەک پێداچوونەوەی ١٠:١٩، ١٢ی تەممووزی ٢٠١٠\n٤٤٥ بایت زیاد کرا ، ١١ years ago\nوەک پێداچوونەوەی ٠٨:٠١، ١٥ی شوباتی ٢٠١٠ (دەستکاری)\nب (روبوت: تغييرات تجميلية)\nوەک پێداچوونەوەی ١٠:١٩، ١٢ی تەممووزی ٢٠١٠ (دەستکاری) (پووچەڵکردنەوە)\n'''چەندێتی''' جۆرە [[سامان (فەلسەفە)|سامانێکە]] کە بەشێوەی [[گەورەیی (بیرکاری)|گەورەیی]] یان فرەیی بوونی هەیە. چەندێتی یەکێک لە پۆلە بنەڕەتییەکانی شتانە. ئەوانی تر بریتین لە: [[چۆنێتی]]، [[ماک]]، [[گۆڕان]]، وە [[پێوەند]]. هەر شت کە هەیە یان ڕوو دەدا دەچێتە ناو یەکێک لەم پێنج پۆلەوە. وەکوو زاراوەیەکی بنچینەیی، چەندێتی ئاماژە بە هەر جۆرە سامان یان تایبەتمەندییەک دەکا کە شتێک هەیبێ و شیاوی [[پێواندن]] یان [[ژماردن]] بێ (تایبەتمەندیی چەندانە؛ بە ئینگلیزی: quantitative attribute). هەندێک چەندێتی سروشتی دەروونیان هەر وایە (وەک ژمارە)، بەڵام ئەوانی تر وەکوو بار یان حاڵەتی شتەکان (لەوانە: قورس و سووک، درێژ و کورت، بەرین و باریک، بچووک و مەزن، یان زۆر و کەم) خەریکی بەجێهێنانی ئەرکی خۆیانن.\n'''چەندێتی''' (ھەروەھا: '''چەندایەتی''') ھەر شتێکە کە بۆی ھەبێت ئەندازەی بگیردرێت. دەکرێت بگوترێت چەندێتی جۆرێک تایبەتمەندییە کە بە شێوەی گەورەیی یان زۆری بوونی ھەیە. چەندێتی یەکێکە لە دەستە بنەڕەتییەکانی شتان؛ ئەوانی تر: [[چۆنێتی]]، [[ماک]]، [[گۆڕان]]، وە [[پێوەندی]].\nگەورەیی یان مەزناییی چەندێتییەک بە دوو شێوە بەدەستدێت: لە ڕێگەی [[پێواندن]] یان [[ژماردن]]ەوە.\n== لە فیزیکدا ==\nلە [[فیزیک]]دا، دوو جۆر چەندێتی ھەیە: [[پێوانەیی (فیزیک)|چەندێتیی پێوانەیی]] و [[چەندێتیی نوانەییئاراستەدار]]. چەندێتیی پێوانەیی ئەوەیە کە مەزنایییەکەی تەنیا بە ھۆی [[ژمارە]]یەکەوە نیشاندەدرێت. بۆ نموونە: [[کات]]، ، [[درێژایی]]، [[بارستایی]]. چەندێتیی نوانەییئاراستەدار جگە لە مەزنایی، باریشیئاراستەشی ھەیە، واتە بارێکیش دەنوێنێت<ref>بۆیە ناوی ''نوانەیی''یە</ref>، بۆ نموونە: [[ھێز (فیزیک)|ھێز]]، [[لەز]]، [[ڕاوەش]].\n=== چەندێتییە سەرەکییەکان ===\nلە فیزیکدا، سێ چەندێتی ھەن کە پێیان دەگوترێت ''چەندێتییە سەرەکییەکان''. چەندێتییە سەرەکییەکان بریتین لە: [[کات]]، [[بارست]] و [[درێژایی]].\nوەرگیراو لە «https://ckb.wikipedia.org/wiki/تایبەت:MobileDiff/33545»


كەتەلۆنیا لە بێدەنگیی ئەوروپا تووڕەیە 2017-11-11\nرۆژی سێشەممەی رابردوو دەیان رۆژنامەنووس لە پرێس كلوب لە بروكسڵ كۆبوونەوە كە بڕیار وابوو تێیدا كارلیس پۆژیمۆنت، سەرۆكی هەرێمی كاتالۆنیا، كۆنفرانسێكی میدیایی سازبكات. دوای50  خولەك دواكەوتن، پۆژیمۆنت و ژمارەیەك لە جوداخوازەكان لە شوێنی كۆنفرانسەكە دەركەوتن. پۆژیمۆنت لەوێ رایگەیاند كە بۆ داوای مافی پەنابەرێتی نەهاتووە، بەڵكو دەیەوێت گەرەنتی دادگاییەكی دادپەروەرانە وەربگرێت، لەكاتێكدا پێناچێت ئەوروپییەكان خۆیان تووشی ئەو كێشە نێوخۆییەی یەكێك لە ئەندامەكانیان بكەن. رۆژێك پێشتر حكوومەتی ئیسپانیا داوای كردبوو كارلێس پۆژیمۆنت، سەرۆكی پێشووی كاتالۆنیا و19  سەركردەی جوداخوازی دیكەی كاتالۆنیا بە تۆمەتی یاخیبوون لە یاسا و دەستووری ئیسپانیا دادگایی بكرێن. پۆژیمۆنت لە بروكسڵ بە رۆژنامەنووسانی راگەیاند كە كێشەی نێوان حكومەتی ئیسپانیا و كاتالۆنیا كێشەیەكی ئەوروپییە و داوای لە ئەوروپا كرد كاردانەوەیان هەبێت. ژمارەیەك لە سەركردەكانی یەكێتیی ئەوروپا هەردوو لایەنیان هانداوە بۆ ئەوەی روو لە دیالۆگ بكەن، بەڵام هەمووشیان پشتگیری لە یەكپارچەیی خاكی ئیسپانیا دەكەن و هیچ هاوسۆزییەكیان بۆ جیابوونەوەی كاتالۆنیا دەرنەبڕیوە. \nداواكەی پۆژیمۆنت لە كاتێكی لەباردا نییە. یەكێتیی ئەوروپا بە یەكێك لە سەختترین قۆناغەكانی خۆیدا تێدەپەڕێت، پارساڵ بەریتانییەكان بە جیاوازییەكی كەمی دەنگەكانەوە بڕیاری جیابوونەوە لە یەكێتییەكەیاندا، ناكۆكییەكانی نێوان وڵاتانی رۆژهەڵاتی و ناوەڕاست و باكووری ئەوروپا قووڵتر بووەتەوە، بزووتنەوەكانی دژی یەكێتیی ئەوروپا بەهێزتر بوون. لە رەوشێكی ئاوهادا ئەوروپییەكان دەیانەوێت پیشانی بدەن كە پاراستنی یەكێتیی ئەوروپا نەك هەر زیان بە سەروەریی وڵاتان ناگەیەنێ، بەڵكو دەتوانێت گەرەنتی یەكپارچەییشیان بكات. \nبۆیەش رۆژی هەینی رابردوو، ژان كلۆد یانكەر، سەرۆكی كۆمیسیۆنی یەكێتیی ئەوروپا، زۆر راشكاوانە گوتی یەكێتیی ئەوروپا پێویستی بە درز و جیابوونەوەی زیاتر نییە. وڵاتانی رۆژهەڵاتی ئەوروپا برۆكسل بەوە تۆمەتبار دەكەن كە دەست لە كاروباری نێوخۆیی وڵاتەكانیان وەردەدات و ئەوان چیدی ناتوانن نوێنەری راستەقینەی خەڵكی خۆیان بن، پەیامەكەی یانكەر دوو لایەنە بوو كاتێك رایگەیاند ئێمە نامانەوێت دەست لە مشتومڕێكی نێوخۆیی ئیسپانیا وەربدەین، بەڵام حەزیش ناكەین لە داهاتوودا یەكێتیی ئەوروپا95  ئەندامی هەبێت. ئێستا یەكێتیی ئەوروپا28  ئەندامی هەیە. \nجوداخوازەكانی كاتالۆنیا رۆژی هەینی رابردوو، سەربەخۆییان راگەیاند، هەمان رۆژ حكوومەتی ئیسپانیا پۆژیمۆنت و كابینەی حكوومەتی هەرێمی كاتالۆنیای لەسەر كار لادا و بڕیاریدا رۆژی 21ی كانوونی یەكەمی ئەمساڵ هەڵبژاردنی هەرێمی كاتالۆنیا بەڕێوەبچێت. پۆژیمۆنت پێیوایە جوداخوازەكان جارێكی دیكە هەلی سەركەوتنیان لەبەردەستە، جەختی لەوەش كردەوە كە ئەو ئەنجامی هەڵبژاردنەكان قەبووڵ دەكات و گوتی: هیوادارم مەدریدیش قەبووڵی بكات. جوداخوازەكانی كاتالۆنیا بە لایەنگری یەكێتیی ئەوروپا ناسراون، تەنانەت بەشێك لە پڕۆژەكەیان ئەوە بوو كە دوای جیابوونەوە لە ئیسپانیا یەكسەر ببنە بیست و نۆیەمین ئەندامی یەكێتییەكە، بەڵام یەكێتیی ئەوروپا هەر لە رۆژی گشتپرسییەكەی یەكی تشرینی یەكەمەوە بەدەم ئەو داواكارییەكەی كەتەلۆنییەكانەوە نەهات. \nیەكێك لە پرسیارەكان كە لەو رۆژانەدا رووبەڕووی زۆربەی دیپلۆماتە ئەوروپییەكان بووەتەوە ئەوەیە، ئاخۆ یەكێتیی ئەوروپا لە دۆخێكی وەكوو ئەوەی ئیسپانیادا چی لەدەست دێت؟ بەرپرسێكی باڵای یەكێتیی ئەوروپا جەخت لەوە دەكاتەوە كە یەكێتیی ئەوروپا هیچ میكانیزمێكی بۆ مامەڵەكردن لەگەڵ كێشە و قەیرانە نێوخۆییەكانی ئەندامەكانی نییە. یەكێتیی ئەوروپا لە پۆڵەندا دژایەتی هەمواركردنی دەسەڵاتەكانی دادگای دەستووریی ئەو وڵاتە دەكات و لە بولگاریاش دژی سنوورداركردنی مافەكانی رێكخراوە ناحكومییەكان و زانكۆكان هەڵوێستی وەرگرتووە، بەبێ ئەوەی كارێكی ئەوتۆی پێكرابێت. \nژمارەیەكی زۆری وڵاتانی ئەوروپی، لەوانەش بەلجیكا كە پەنای پۆجیمۆنتی داوە، كێشەی بزووتنەوە جوداخوازەكانیان هەیە. هەر ئەمەش بووەتە هۆی ئەوەی زۆرینەی بەرپرسانی ئەوروپی پێیانوابێت جگە لە پشتگیری لە یەكپارچەیی خاكی ئیسپانیا هیچ بژارەیەكی دیكەیان لەبەردەست نییە، هەرچەندە لە كۆبوونەوە داخراوەكاندا ئیدانەی توندوتیژییەكانی حكومەتی ئیسپانیایان كردووە. رۆژی هەینی و دوای راگەیاندنی سەربەخۆیی لەلایەن كاتالانەكان، دۆناڵد توسك، سەرۆكی ئەنجوومەنی یەكێتیی ئەوروپا، لە تویتێكدا ئاماژەی بە هەردوو خاڵەكە كرد و رایگەیاند: لای یەكێتیی ئەوروپا هیچ نەگۆڕاوە، ئیسپانیا وەكوو لایەنی دانوستاندنەكانی ئێمە دەمێنێتەوە، بەڵام هیوادارم حكومەتی ئیسپانیا پشت بە هێزی ئارگۆمێنت ببەستێت نەك زەبروزەنگ. \nجۆردی سۆلێ، نوێنەری كاتالۆنیا لە پەرلەمانی ئەوروپا، بە رۆژنامەی (واشنتن پۆست)ی ئەمەریكی راگەیاندووە: شێوازی كاردانەوەی یەكێتیی ئەوروپا و دامەزراوە ئەوروپییەكان و حكوومەتەكان گەلی كاتالۆنیای نائومێد كردووە. ئێمە ئەو متمانەیەی جارانمان بە یەكێتیی ئەوروپا نەماوە. زۆربەی جوداخوازەكان پێیانوابوو نۆرمەكانی یەكێتیی ئەوروپا باجەكانی جیابوونەوە سووكتر دەكات، لەبەر ئەوەی لە نێوان وڵاتانی ئەندامی یەكێتیی ئەوروپادا هیچ سنوور یان سیستەمێكی باجی ئەوتۆ نەماوە. بەڵام كاتالۆنییەكان هەرزوو بۆیان دەركەوت برا ئەوروپییەكان نایانەوێت ئەوان بە جیا لە ئیسپانیا ببینن. ژمارەیەك لە سیاسەتڤانانی كاتالۆنیا پێیانوایە هەڵوێستی ئەوروپییەكان بەرامبەر بڕیاری جیابوونەوە شتێكی پێشبینیكراو بوو، بەڵام ئەوەی ئەوانی تووشی شۆك كردووە، بێدەنگیی یەكێتیی ئەوروپایە بەرامبەر پێشێلكردنی مافەكانی مرۆڤ لە رۆژی بەڕێوەچوونی گشتپرسییەكە كە تێیدا سەدان كەس بەهۆی هێرشی پۆلیسی ئیسپانیاوە برینداربوون. ئالبێرت رۆیۆ، بەرپرسی ئەنجوومەنی دیپلۆماسی و پەیوەندییەكانی دەرەوەی كاتالۆنیا، پێیوایە ئەوەی لە كاتالۆنیا روویدا و تاوەكو ئێستاش روودەدات تاقیكردنەوەیەكە بۆ یەكێتیی ئەوروپا. چونكە كاتێك توندوتیژی لەو جۆرە لە توركیا یان بۆسنە یان هەر شوێنێكی دیكە روودەدات، ئاسانترین كار دەست بەرزكردنەوەیە بە نیشانەی ناڕەزایەتی، بەڵام ئەوە ئێستا لە یەكێك لە وڵاتانی یەكێتیی ئەوروپا روودەدات، بۆیەش كێشەیەكی گەورەیە.


رۆبه‌رت تره‌مپ كۆچی دوایی كرد\nبرا بچووكه‌كه‌ی تره‌مپ (رۆبه‌رت تره‌مپ) له‌ته‌مه‌نی 72 ساڵیدا له نه‌خۆشخانه‌یه‌كی نیویۆرك، كۆچی دوایی كرد.\nمردنی براكه‌ی تره‌مپ دوای ئه‌وه دێت كه ئێواره‌ی دوێنێ 14ی ئاب، دۆناڵد تره‌مپ سه‌ردانی كرد. به‌پێی هه‌واڵه‌كانی نێو میدیای ئه‌مریكی له دوێنێ شه‌وه‌وه گیانی له‌ده‌ستداوه، به‌ڵام ئێواره‌ی رۆژی 15ی ئاب هه‌واڵه‌كه‌ی له میدیای ئه‌مریكییدا بڵاوكرایه‌وه.\nدوای ئەوەی تره‌مپ سەردانی کرد، له كۆنگره‌یه‌كی رۆژنامه‌نووسیدا له كۆشكی سپی، رایگه‌یاند: "برایه‌كی باشم هه‌یه". وتیشی: "ئێمه بۆ ماوه‌یه‌كی زۆره په‌یوه‌ندییه‌كی باشمان هه‌یه". "ئێستا ئه‌و له نه‌خۆشخانه‌یه، هیوادارم ئه‌و به‌ته‌واوی باش بێت، به‌ڵام به كاتێكی ئه‌سته‌نگدا تێده‌په‌ڕێت".\nله‌مانگی حوزه‌یران، رۆبه‌رت تره‌مپ- 72 ساڵ، گه‌یه‌نرایه نه‌خۆشخانه و له یه‌كه‌ی چاودێری وردی پزیشكی نه‌خۆشخانه‌ی ماونت سینای له نیویۆرك بۆ ماوه‌ی هه‌فته‌یه‌ك زیاتر مایه‌وه، به‌ڵام دواتر دۆخی ته‌ندروستی به‌گشتی باش بوو تا ئه‌م دوو هه‌فته‌ی دوایی كاتێك كاری به‌وه‌كاله‌تی له‌سه‌ر داوایه‌كی یاسایی ده‌كرد ده‌رباره‌ی بنه‌ماڵه‌ی تره‌مپ كه ئه‌ویش هه‌وڵی وه‌ستاندنی ئه‌و كتێبه‌یه كه له‌لایه‌ن ماری كچی برایه‌وه به چاپده‌گه‌یه‌نرێت له ژێر ناوی (زۆر زیاتر و هه‌رگیز ته‌واونابێت).


ئیسرائیل بۆ جاری ١٤٨ـەم گوندێکی فەڵەستینییەکانی خاپوورکرد – ئیسلامی\nسه‌ره‌تا/ جیهانی ئیسلامی/ئیسرائیل بۆ جاری ١٤٨ـەم گوندێکی فەڵەستینییەکانی خاپوورکرد\nئیسرائیل بۆ جاری ١٤٨ـەم گوندێکی فەڵەستینییەکانی خاپوورکرد\nسەرچاوەکانی هەواڵ بڵاویانکردووەتەوە، ئیسرائیل بۆ جاری ١٤٨ـەم گوندی ئەلعەراقیبی بنەماڵەی بەدەویی خاپوورکردووە و شێخ صیاح ئەلطوری سەرکردەی گوندەکەشی دەستگیرکردووە.\nبەگوێرەی زانیارییەکان کە لە زمانی دانیشتووانی گوندەکەوە گوازراوەتەوە، ئەوە دووەم جار بووە لە ماوەی یەک هەفتەدا ئەو گوندە لەلایەن ئیسرائیلەوە خاپووربکرێت و خانوو و خێمەکان خاپوورکراون.\nشایەتحاڵەکان باسیان لەوە کردووە، پۆلیسی ئیسرائیلی شێخ صیاح ئەلطوری سەرکردەی بنەماڵەکە و گوندەکەشی دەستگیرکردووە، کە دوو ڕۆژە لە زیندانی ڕامەڵا ئازادکراوە، ئەوەش دوای حەوت مانگ زیندانیکردنی بووە.\nئەو گوندە یەکەمجار لە ساڵی ٢٠١٠ لەلایەن ئیسرائیلەوە خاپوورکراوە و لەوکاتەشەوە تا ئێستا ١٤٨ جار خاپوورکراوە و تێکدراوە. لە ماوەی ڕابردوودا سەرچاوە هەواڵییەکان باسیان لەوە کرد، ئیسرائیل داوای لەو بنەماڵە و گوندە کردووە کە ٥٤٢ هەزار دۆلار بدەن، ئەو پارەیەش وەک باجی ئەوەی کە ئەو دەیان جارە گوندەکەیانیان وێران و خاپوورکردووە.\nئەو گوندە یەکێکە لەو ٥١ گوندە عەرەبییەی کە “نەناسێنراوە” و، بە بەردەوامی خاپوورکراون و پلان وایە کە لەشوێنیان باڵەخانە و خانوو بۆ کۆمەڵگا نوێیەکانی جولەکە دروستبکرێت.\nگوندی ئەلعەراقیب لەلایەن بلدۆزەرەکانی ئیسرائیلەوە هەموو شتێکی خاپوورکرا، هەر لە درەختەکانییەوە هەتا تەنکیی ئاوەکانی، بەڵام هەموو جارێکی ئەو بنەماڵەیە لە سەرەتاوە دەستیانپێکردووەتەوە و هەوڵی بونیادنانەوەییان داوە.\nئەم بنەماڵەیە هەموو یاساکانی هاووڵاتییانی جولەکەیان بەسەردا سەپێنراوە و باجیان لێ وەردەگیرێت، بەڵام هەمان مافەکانی جولەکەکان و ئەو خزمەتگوزارییانەیان نییە کە بۆ جولەکەکان دابینکراوە.\nئیسرائیل بەردەوام باسی لەوە کردووە کە ئەو بنەماڵەیە بە شێوەیەکی نایاسایی نیشتەجێبوون، لەکاتێکدا ئیسرائیل بە نزیکەیی تەواوی خاکی فەڵەستینی داگیرکردووە و، بنەماڵەی بەدەویش ماوەیەکی زۆر بەر لە ئێستا و لەژێر فەرمانڕەوایی دەوڵەتی عوسمانیدا لەو شوێنەدا جێگیربوون. ئیسرائیل لە ساڵی ١٩٤٨ بە شێوەیەکی نایاسایی و نائاسایی دەوڵەتێکی ڕاگەیاندووە.\nسەیڤ ذە چڵدرن: زیاتر لە ٨٥ هەزار منداڵی خوار تەمەن پێنج ساڵ لە یەمەن لەبرسا مردوون\nدەوڵەت باخچەلی: سعودییە و ئیمارات لەپشتەوە چەقۆ لە موسڵمانان دەدەن


پەیوەندى بەناوخۆى هەرێم و بەغداوە هەیە\n4388 جار خوێندراوه‌ته‌وه\nهاتنی سەرۆك كۆماری عێراق بۆ هەولێری پایتەختی هەرێمى كوردستان بە گرنگ وەسف دەكرێت و ڕادەگەیەندرێت كە هاوكاریی چارەسەركردنی كێشە ناوخۆییەكانی هەرێم و هاوكات كێشەكانی هەرێم و بەغدا دەكات.\nهەفتەنامەى ئاژانس لە راپۆرتێکدا بڵاویکردوەتەوە، سەرۆک کۆمارى عێراق دوو پڕۆژەی لەگەڵ خۆیدا هێناوە بۆ هەرێمى کوردستان بەمەبەستى چارەسەرکردنى کێشەکانى ناوخۆى هەرێم و هاوکات هەرێم و بەغداش.\nحەسەن جیهاد، ڕاوێژكاری سەرۆككۆماری عێراق، بە هەفتەنامەکەى ڕاگەیاندوە، سەردانەكەی سەرۆككۆمار دەوری گرنگ دەبینێت لە باشتركردنی پەیوەندییەكانی هەرێم و بەغدا و بۆ ناوخۆی هەرێمیش كاریگەریی هەیە بۆ چارەسەركردنی كێشەكان.\nبە پێی زانیارییەكانی هەفتەنامەکە بەرهەم ساڵح سەرۆككۆماری عێراق دوو پڕۆژەی پێیە، پڕۆژەیەك بۆ ناوخۆی هەرێمی كوردستان و بە تایبەت چارەسەركردنی كێشەكانی نێوان یەكێتیی و پارتی، پڕۆژەیەكیش بۆ چارەسەركردنی كێشە هەڵواسراوەكانی نێوان هەرێم و ناوەند.\nهاوکات سالار مەحمود، ڕاوێژكاری سەرۆككۆماری عێراق رایگەیاندوە، ״بانگهێشتی فەرمیی پەرلەمانی كوردستان و سەرۆكی هەڵبژێردراوی هەرێم گەیشت بە سەرۆككۆمار، لەو ڕوانگەیەوە سەرۆككۆمار بەشداریی مەراسیمی سوێندخواردنی سەرۆكی هەرێم بوو و هیواداریشین ئەمە ببیێتە قۆناغێكی تازە لە ئاساییكردنەوەی پەیوەندییەكانی نێوان یەكێتیی و پارتی.״\nهەر ئاماژە بەوەشکراوە، ڕۆژی دووشەممە تا درەنگانی شەو بەرهەم ساڵح لەگەڵ بەرپرسانی عێراق و هەروەها بەرپرسانی یەكێتیی و پارتیدا لە گفتوگۆدا بووە تا سەبارەت بە كێشەكانی هەرێم و هاوكات كێشەكانی هەرێم و ناوەند بگەنە چارەسەر و بەرچاوڕوونی سەبارەت بە پڕۆژەكانیشی خستووەتە بەردەم ئەو لایەنانە.\nپێشەوا هەورامانی، ئەندامی پەرلەمانی كوردستان لە فراكسیۆنی پارتی بۆ هەفتەنامەکەى وتووە،״سەردانیكردنی سەرۆككۆماری عێراق بەرهەم ساڵح گرنگە كە پێشتر ساردییەك هەبووە لە نێوان یەكێتیی و پارتی و كاریگەریی خۆی هەیە بۆ كاڵبوونەوەی ئەو بارگرژییە.״


- 9/21/2019 10:39:00 PM 63246 جار خوێندراوەتەوە\nسەرچاوەیەكی ئەمنی لە شاری هەولێر ئاشكرایكرد، هێزەكانی ئاسایش توانیویانە چەند كەسێك بە تۆمەتی تەقەكردن لە هەردو كۆمیتەی هەولێری یەكێتی نیشتیمانی كوردستان دەستگیربكەن.\nسەرچاوەیەك لە بەڕێوەبەرایەتی ئاسایشی هەولێر كە بەمەرجی ناونەهێنان قسەی بۆ خەندان كرد ئاشكرایكرد، ژمارەیەك كەسیان بەتۆمەتی تەقەكردن لە هەردو كۆمیتەی هەولێری یەكێتی نیشتیمانی كوردستان دەستگیركردوە.\nلەئێستادا لەژێر لێكۆڵینەوەدان و دوای لێكۆڵینەوە رای گشتی لە روداوەكە ئاگاداردەكەنەوە\nسەرچاوەكە ئامادەنەبو زانیاری زیاتر لەسەر ژمارەی دەستگیركراوەكان ئاشكرا بكات و رایگەیاند، لەئێستادا لەژێر لێكۆڵینەوەدان و دوای لێكۆڵینەوە رای گشتی لە روداوەكە ئاگاداردەكەنەوە.\nرێبەر ئەحمەد، وەزیرى ناوخۆى حکومەتى هەرێم دەربارەى روداوی تەقەکردن لە بارەگا حیزبیەکان دەڵێت،"هەرکەس یاسا پێشێلبکات و رێزى بارەگاکان بشکێنێت، ئەوە پیچەوانەى سیاسەتى حکومەتى هەرێمى کوردستانە و هەرکەسێک و لایەنێکى لەپشتبێت، دەبێت ئەو بابەتە بەپێى یاسا چارەسەربکرێت و تاوانباران بدرێنە دادگا".\nدەربارەى روداوى رێگریکردن لە چونى مەحمود سەنگاوى ئەندامى مەکتەبى سیاسى یەکێتى نیشتیمانى کوردستان بۆ هەولێر، رێبەر ئەحمەد وتى،" لێکۆڵینەوەکان بەردەوامن و روداوێکى نەخوازراو بوە، ئەو روداوە هیچ دەستێکى لەپشت نەبوە".\nرێبەر ئەحمەد وتیشى،"لێکتێگەیشتنى باش هەیە لەنێوان لایەنەکان، ئەو بابەتەش چارەسەردەبێت".\nوەزیرى ناوخۆ دەربارەى پرسى گۆڕانکارى لە پۆستە حکومیەکاندا وتى،" گۆرانکارى لە پۆستە حکومیەکان پرۆسەیەکى بەردەوامە و ته‌واوی ئاسته‌كان هه‌ر له به‌ڕێوه‌به‌رانی گشتی و قائیمقام تا به‌ڕێوه‌به‌ری ناحیەکان دەگرێتەوە".


نا یەکسانی جێندەری دەبێتە هۆکاری دوواکەوتنی ئابوری و کۆمەڵایەتی لە ئافریکا\nڕاپۆرتێکی نوێ دەریدەخات جیاوازی ئابوری و کۆمەڵایەتی دژبە ژنان ساڵانە زیانی 100 ملیار دۆلار لە ئافریکا دەدات. ڕاپۆرتی ساڵی 2016ی گەشەپێدانی مرۆڤی ئافریکا کە سەرڤبەر بەرنامەی گەشەسەندنی نەتەوە یەکگرتووەکانە دەڵێت کەمکردنەوەی بۆشاییەکانی جێندەری لە ئافریکا دەبێتە هۆیئ گەشەسەندی ئابوری و کۆمەڵاتی.\nڕاپۆرتەکە ئاماژە بەوەدەکات کە ژنان لە سەرانسەری ئافریکا دەرفەتی ئابوری، کۆمەڵایەتی و سیاسیان پێنادرێت. ژنان لە بوارەکانی خوێندن، کارکردن و تەندروستیدا زۆر دواکەوتوون.\nدەشڵێت کچانی زۆر کەمتر بەبەراورد لەگەڵ کوڕان دەخوێنن، ژن لە کارکردندا پارەی کەمترە بەبەراورد لەگەڵ پیاوان وەردەگن، چەند نەریتێکی زیانبەخش کاردەکاتە سەر تەندروستی ژنان و چەندین کولتور ڕێگرە لە پێشوەچوونی ژنان لە کۆمەڵگادا.\nڕاپۆرتەکە دەڵێت هەندێک نەریتی وەکو، بەشودانی منداڵ، توندوتیژی سێکسی و جەستەیی کاردەکاتە سەر تەندروستی ژنان و لە ئەنجامدا مردن بەهۆی منداڵبوون زیاد دەکات.\nئەیۆدڵ ئۆدوسۆلا بەرپرسی بەرنامەی گەشەسەندنی نەتەوە یەکگرتووەکان بۆ بیرۆی هەرێمیی ئافریکا، لە میانەی وتووێژێکدا لەگەڵ دەنگی ئەمەریکا بە ڕێگای تەلەفۆن لە نایروبی کینیاوە ڕایگەیاند بەڵگەکان نیشان دەدەن ئەو وڵاتانەی کار بۆ یەکسانی جێندەر دەکەن پێشوەچوونی مرۆڤایەتی زیاتر تیایدا بەدی دەکرێت.\nناوبراو گوتیشی " لەسەر بنچینەی ئەم لێکۆڵینەوەیە، یەکسانی جێندەر و بەهێزکردنی ژنان تەنها مەسەلەیەکی مافەکانی مرۆڤ نییە بەڵکو ئەمە زۆر گرنگە بۆ ئابوری و لەهەمان کاتیشدا وڵاتەکە لە بواری کۆمەڵایەتیدا گەشەدەسێنێت."


"تەحسین پیروزی"، زیندانیی سیاسیی کورد لە گرتووخانەی بەندەرعەباس، لە مافی مەرەخەسی وەرگرتن بێبەرییە و هەتا ئێستا بەرپرسانی زیندان لەگەڵ داواکاریی مەرەخەسیی ئەو زیندانییە کوردە، ڕەزامەندییان دەرنەبڕیوە.\nئەو زیندانییە سیاسییە خەڵکی گوندی "سەردۆشـ"ـی مەریوانە و لە ماوەی زیندانیبوونەکەی هەتا ئێستا لە مافی مەرەخەسی بێبەرییە.\n"تەحسین پیروزی" ساڵی ٩٨ لە زیندانی مەریوان بۆ زیندانی سنە ڕاگوێزرا و چوار مانگ پێش بۆ زیندانی بەندەرعەباس دوورخرایەوە.\nمانگی ڕەشەمەی ساڵی ٩٧، ئەو زیندانییە سیاسییە کوردە لەلایەن دادسەرای نیزامیی شاری مەریوان بە تۆمەتی "سیخوڕی و هاوکاری لەگەڵ یەکێک لە حیزبە کوردییەکانی دژبەری حکوومەتی ئێران" بە ١٥ ساڵ زیندانی و دوورخرانەوە بۆ زیندانی بەندەرعەباس مەحکووم کرا.\nئەو هاووڵاتییە کوردە لە پایگای گوندی "سەردۆش" سەرباز بووە و ڕێکەوتی ٢٤ی ڕەزبەری ساڵی ٩٧، بە تۆمەتی "هاوکاری لەگەڵ یەکێک لە حیزبە کوردییەکانی دژبەری حکوومەتی ئێران" لەلایەن ئیتلاعاتی سپای پاسدارانەوە دەسبەسەر و بۆ لێپرسینەوە ڕەوانەی گرتنگەی ئەو ناوەندە حکوومەتییە کرا.